Θεσεις εργασιας καθηγητρια αγγλικων indeed\nKLOTHO: Πως μια καθηγήτρια Αγγλικών μετέτρεψε το χόμπι της σε.\nΚαθηγητρια εργασιας indeed\nAdd: ydubaki47 - Date: 2021-05-03 11:51:20 - Views: 8977 - Clicks: 2034\nΔημιουργήστε το δικό σας επαγγελματικό προφίλ με το απόλυτο εργαλείο αναζήτησης εργασίας. Παρακάτω μπορείτε να βρείτε μερικές αγγελίες εργασίας για Εκαπιδευτικούς: Ειδική Αγωγή, Φιλόλογος, Φυσικός, Νηπιαγωγός, Δάσκαλος. Τα ωραιότερα πράγματα όμως είναι αυτά που συμβαίνουν χωρίς να τα έχεις προγραμματίσει». Αναρτήστε το βιογραφικό σας. Καθηγήτρια Αγγλικών μεταπτυχιακής εκπαίδευσης, με εξειδίκευση στη διδασκαλία παιδιών με ειδικές μαθησιακές δυσκολίες και με μεγάλη εμπειρία στο φάσμα του αυτισμού, παρέχει εξατομικευμένο πρόγραμμα διδασκαλίας σε παιδιά όλων των ηλικιών με ευχάριστο και. Εδώ εμφανίζονται αγγελίες θέσεων εργασίας που αντιστοιχούν στο ερώτημά σας. Η Indeed μπορεί να λάβει αμοιβή από αυτούς τους εργοδότες, προκειμένου το Indeed να παραμένει δωρεάν για τα άτομα που αναζητούν εργασία. Θέση εργασίας στην ΜΚΟ Solidarity Now. Σύμβουλος Ακινήτων, Υπάλληλος Εστιατορίου και ακόμη περισσότερα στο. Αποθηκευμένες Αγγελίες ( Εμφάνιση Αποθηκευμένων Αγγελιών) Προώθηση αγγελίας με. Κατεχω γνωσεις Η/Υ με πτυχιο,καλες γνωσεις αγγλικων και ισπανικων,αδεια οδηγησης Α&Β,πολυ καλες οργανωτικες δεξιοτητες. Αναζήτηση εργασίας σε Αθήνα, Θεσσαλονική και σε όλη την Ελλάδα και το εξωτερικό. 000 € - πριν από 1 μήνα. Η Indeed μπορεί να λάβει αμοιβή από αυτούς τους εργοδότες, προκειμένου το Indeed να παραμένει δωρεάν για τα άτομα που αναζητούν. Αναζήτηση εργασίας σε Αθήνα, Θεσσαλονική και σε όλη την Ελλάδα και το εξωτερικό. Ταξινόμηση ανά: συνάφεια - ημερομηνία. Περιγραφή Φροντιστήριο μέσης εκπαίδευσης στην Καλαμαριά επιθυμεί για την νέα σχολική χρονιά την συνεργασία με Καθηγητές/τριες Βιολογίας & Χημείας. Αναζήτηση εργασίας σε Αθήνα, Θεσσαλονίκη και στο εξωτερικό. Θεσεις εργασιας καθηγητρια αγγλικων indeed\nΚΑΘΗΓΗΤΕΣ -ριες Αγγλικών ζητούνται για εργασία πλήρης απασχόλησης από το Σεπτέμβριο, σε Κέντρα Ξένων Γλωσσών στην Πάρο και την. Απαραίτητα Προσόντα Εμπειρία σε αντίστοιχη θέση Συνέπεια και Επαγγελματισμός. Αναζήτηση εργασίας σε Αθήνα, Θεσσαλονική και σε όλη την Ελλάδα και το εξωτερικό. Μικρες Αγγελίες Εργασίας, ηλεκτρονική εφημερίδα αγγελιών εργασίας για όλη την Ελλάδα | Όλες οι νέες θέσεις εργασίας στη Χρυσή Ευκαιρία, στο Νο1 site αγγελιών στην Ελλάδα. Θέσεις εργασίας σε εταιρείες που κάνουν προσλήψεις σε Αλεξανδρούπολη. Σελίδα 1 από 977 θέσεις εργασίας. Νομός Κυκλάδων - 1. Σε αυτή τη σελίδα μπορείτε να κάνετε αίτηση για πλήρωση κάποιας θέσης εργασίας. Ανακοινώνονται μέτρα ενίσχυσης για άνεργους. Αναζητήστε μικρές αγγελίες εργασίας για εργασία σε Ελλάδα και εξωτερικό. Ιδιαίτερα Μαθήματα Αγγλικών για ενήλικες. Θέσεις εργασίας: Καβάλα. Συνδεθείτε στον λογαριασμό σας για να αποθηκεύσετε την αγγελία. ΚΑΘΗΓΗΤΡΙΑ ΑΓΓΛΙΚΩΝ ΜΕ ΕΜΠΕΙΡΙΑ ΖΗΤΕΙΤΑΙ ΑΠΟ ΚΕΝΤΡΟ ΞΕΝΩΝ ΓΛΩΣΣΩΝ ΣΤΑ ΔΥΤΙΚΑ ΠΡΟΑΣΤΙΑ. Αναζήτηση θέσεων εργασίας για Καλλιτέχνες. ×. Θεσεις εργασιας καθηγητρια αγγλικων indeed\nΠίσω. Τέσσερις προκηρύξεις για μόνιμες προσλήψεις στο. Καθηγητής Αγγλικών (online) Automatic translation: Ψάχνουμε για έναν καθηγητή Αγγλικών για τους Natives. Ξεκινήστε την καριέρα σας από το κατάλληλο site στην εύρεση εργασίας, το. 500+ τρέχουσες ανακοινώσεις θέσεων εργασίας. Εκατοντάδες θέσεις εργασίας στον Ιδιωτικό ΤομέαEDUCATION OFFICER (ENGLISH TEACHER) Υποβολή μέχρι: Πηγή - ---ΒΡΕΣ. 1 bartender 1 barista Indeed Καβάλα : Ζητειται 1 barista κ 1 bartender Απαραιτητη η προυπηρεσια Απαραιτητη η γνωση αγγλικων Απογευματινη η βραδυνη εργασια Οι υποψήφιοι πρέπει να είναι κάτοχοι. Καθηγητες, Καθηγητές Πληροφορικής, Καθηγητές Αγγλικής Γλώσσας και ακόμη περισσότερα στο. ΑΠΟΣΤΟΛΗ ΒΙΟΓΡΑΦΙΚΩΝ ΣΤΟ EMAIL: Ειδικότητα: Μπουφετζήδες. Εδώ εμφανίζονται αγγελίες θέσεων εργασίας που αντιστοιχούν στο ερώτημά σας. 5 ημέρες πριν. 92 θέσεις εργασίας για Εκπαίδευση - Μαθήματα στην Χρυσή Ευκαιρία, το Νο1 site αγγελιών στην Ελλάδα. Γενικά για τουσ εργοδότες. Δωρεάν, γρήγορος και εύκολος τρόπος αναζήτησης εργασίας σε 19. Δείτε παρακάτω σημαντικές ειδήσεις για εργασιακά,. Πωλητής, Πωλητές Τριες Hλεκτρικού Ρεύματος και ακόμη περισσότερα στο. Θέσεις εργασίας σε MARKET IN, COSMOTE, VODAFONE και άλλες εταιρείες. Natives. Θεσεις εργασιας καθηγητρια αγγλικων indeed\nΕίναι μια απομακρυσμένη διαδικτυακή δουλειά. Ζητείται Καθηγήτρια Αγγλικών από φροντιστήρια μεγάλου εκπαιδευτικού οργανισμού στη Θεσσαλονίκη. ΚΑΘΗΓΗΤΡΙΑ ΓΕΡΜΑΝΙΚΩΝ για φροντιστήριο στα βόρεια προάστια, για τη νέα σχολική χρονιά –, άριστες συνθήκες εργασίας. Α. Κέντρο Ξένων Γλωσσών στην Αθήνα, ζητεί Καθηγητή / Καθηγήτρια Αγγλικών, με εμπειρία κυρίως σε Lower-Proficiency, κατά προτίμηση Αγγλικής Φιλολογίας ή Native Speaker. Οι ενήλικες προτιμούν τα ιδιαίτερα μαθήματα για εξοικονόμηση χρόνου και για να μπορούν να προσαρμόζουν τα μαθήματά τους στο πρόγραμμά τους. Καθηγητές θέσεις εργασίας σε εταιρείες που κάνουν προσλήψεις. Αγγελίες θέσεων εργασίας με το κύρος της Ναυτεμπορικής. Πραγματικοί εργοδότες. Chat. ΑΣΕΠ: Προκήρυξη για μόνιμες προσλήψεις και με απολυτήριο γυμνασίου. Δωρεάν, γρήγορος και εύκολος τρόπος. Εισαγωγική εταιρία με έδρα τις Αχαρνές αναζητεί: Operation Officer Αρμοδιότητες θέσης: Καθημερινή επικοινωνία με τους πελάτες Διαχείριση παραγγελιών. Ζητώ 4ωρη εργασια ως υπαλληλος γραφειου. Δείτε όλη την περιγραφή. Νέες αγγελίες και θέσεις εργασίας για Θεσσαλονίκη Σας βρίσκουμε καθημερινά νέες αγγελίες εργασίας για Θεσσαλονίκη από τα σημαντικότερα και δημοφιλή χρήσιμα sites αγγελιών όπως το, το, τη Χρυσή Ευκαιρία. Θεσεις εργασιας καθηγητρια αγγλικων indeed\n«Ξεκίνησα να ασκώ το χόμπυ μου ουσιαστικά, ποτέ δεν είχα σκεφτεί οτι αυτό θα γινόταν μια full time δουλειά. Τηλ. Αγγελίες με e-mail. Όλες οι θέσεις εργασίας Σχολείο στην περιοχή Ελλάδα. Στο ενδιαφερόμαστε για θέσεις εργασίας στη Θεσσαλονίκη, όπως και για αγγελίες εργασίας, ειδήσεις, δωρεάν μαθήματα, σεμινάρια κ. Θεσσαλονίκη Αθήνα Πάτρα Ιωάννινα Λάρισα Κρήτη Ηράκλειο Κέρκυρα Δικηγόρος Υπαλληλος Γραφειου. Δείτε επίσης: Προσλήψεις σε Πυροσβεστική, Στρατό, ΟΑΕΔ, ΔΕΗ, ΕΥΔΑΠ, ΕΟΔΥ, Δήμους. Φιλτρα θεσεων. Ανακαλύψτε νέες και τρέχουσες ανακοινώσεις θέσεων εργασίας από τους καλύτερους εργοδότες και τα μεγαλύτερα γραφεία στην Ελλάδα. Αποθήκευση αγγελίας. Καθηγητές/τριες Βιολογίας & Χημείας. Ξένων Γλωσσών θέσεις εργασίας σε εταιρείες που κάνουν προσλήψεις σε Θεσσαλονίκη. Chat είναι ένα Marketplace για καθηγητές γλωσσών και μια συνομιλία ήχου με εγγενείς ομιλητές. 10 θέσεις εργασίας για Καθηγητές Ξένων Γλωσσών στην Χρυσή Ευκαιρία, το Νο1 site αγγελιών στην Ελλάδα. Καθηγητης αγγλικων Απαραίτητα προσόντα: προϋπηρεσία, έως 45 ετών Συνθήκες εργασίας: πλήρης απασχόληση Αρμοδιότητες: διδασκαλία αγγλικής γλώσσας Ζητείται καθηγητής, -τρια για τη σχολική χρονιά -22. Πλήρης, προσωρινή και μερική απασχόληση. Θεσεις εργασιας καθηγητρια αγγλικων indeed\nΔημοφιλείς αναζητήσεις. Μπορείτε να βλέπετε νέες αναρτήσεις μας στις κατηγορίες που σας έχουμε. Δείτε αγγελίες για εύρεση εργασίας όπως τις δημοσίευσε το ΚΑΘΗΓΗΤΡΙΑ Αγγλικών ζητείται για μαθήματα Αγγλικών σε ενήλικα, καθημερινά πρωινές ώρες, πλησίον μετρό Ηλιούπολης ΚΑΘΗΓΗΤΡΙΕΣ αγγλικής γλώσσας. Για θέσεις εργασίας στις Ηνωμένες Πολιτείες, επισκεφτείτε Συναινείτε, επίσης, στη λήψη μηνυμάτων μάρκετινγκ από την Indeed και μπορείτε να εξαιρεθείτε από τη λήψη των εν λόγω μηνυμάτων είτε ακολουθώντας τη σύνδεση κατάργησης εγγραφής στα μηνύματά μας είτε όπως περιγράφεται στους όρους. 174 θέσεις εργασίας για Εκπαίδευση - Μαθήματα στην Χρυσή Ευκαιρία, το Νο1 site αγγελιών στην Ελλάδα. Δυνατότητα πλήρους ή μερικής απασχόλησης. Θεσεις εργασιας καθηγητρια αγγλικων indeed\nTele θεσεις εργασιας support.\nΕισπρακτικές εταιρείες θέσεις εργασίας ώθηση.\nΑγγελιες εργασιας στο ζουμπερι.\nΣυντελεστές συμπύκνωσης ή αραίωσης για ορισμένες εργασίες μεταποίησης.\nSkoda scout 2016.\nΝεο ξενοδοχειο ερμου.\nEscort αγγελίες λάρισα.\nΘεσεις εργασιας για τεχνολογους γεωπονους στο εξωτερικο.\nΣυγκοινωνιες σταση εργασιας 7.11.2019.\nΠληροφορικη β γυμν φυλλο εργασιασ κεφαλαιο2.\nΘεσεις εργασιας στο αεροδρομιο λαρνακας.\nΟαεδ μουδανια τηλ.\nΑμοιβές για εργασιες σε excel.\nΔιαχείριση περιβάλλοντος gis θεσεις εργασιας\nemail: [email protected] - phone:(951) 364-6258 x 5577\nΘεσεισ εργασιασ μουσικοι - Σταση συγκοινωνιες\n-> Χρονογραμμη ν γλωσσα β γυμνασιου ενοτητα 3 φυλλο εργασιας\n-> Καταστηματα parex\nΘεσεις εργασιας καθηγητρια αγγλικων indeed - Φυλλο θεμα εργασιας\nΑγγελίες για κιθαρίστες facebook - Αιωρα ικεα


Με πολιτικό αισθητήριο...\nΜε πολιτικό αισθητήριο…\n31/03/2012 - 12:45μμ\n«Αν δεν είναι κανείς ηλίθιος, το ν’ ασκεί πολεμική δεν σημαίνει καθόλου ότι αγνοεί τα δίκαια του αντιπάλου του, σημαίνει ότι τα καλεί ν’ αναμετρηθούν με τα δικά του, με το, πάθος εκείνου που ξέρει ότι παλεύουμε καλύτερα όταν παλεύουμε με την πλάτη κολλημένη στον τοίχο».\nΕνας λαός λοιπόν, με «την πλάτη κολλημένη στον τοίχο»…. Παλεύει για τα χαμένα όνειρα, τα κλεμμένα όνειρα, όσα το φαύλο πολιτικό σύστημα του στερεί… και, μάλιστα με μεγάλο, πια, «πολιτικό θράσος».\nΑγωνιζόμενο, λέει, να «σώσει» τη χώρα. Με μια κυβέρνηση «ειδικού σκοπού», που μάλιστα για πολλούς αποτελεί πρόκριμα για το άμεσο μέλλον (μετά τις εκλογές) η οποία κινείται\nσυνεχώς σε «θολά νερά» με τα δύο κόμματα που συγκυβερνούν να τραβάνε, πότε το ένα και πότε το άλλο το «χαλί» κάτω από τα πόδια της, τη μια με το νομοσχέδιο για τα ταξί, την άλλη με το νόμο της κ. Διαμαντοπούλου και πρόσφατα με τον κ. Κουτρουμάνη να παίρνει πίσω την, έστω και ελάχιστα ευνοϊκή, ρύθμιση για τα υπερχρεωμένα νοικοκυριά, μετά από παρέμβαση της Ε.Κ.Τ.\nΤην ίδια ώρα ΠΑΣΟΚ -ΝΔ ανέχονται τον Κ.Π. Τόμσεν (της «Ύπατης Αρμοστείας») να δίνει διαλέξεις, χρησιμοποιώντας ξεπερασμένα οικονομικά- στατιστικά στοιχεία, προκειμένου να πιέσει τα κόμματα που συγκυβερνούν να μειώσουν ακόμα 15% τους μισθούς στον ιδιωτικό τομέα και να οδηγήσουν στην ανεργία 150.000 δημοσίους υπαλλήλους. Ευθέως, μάλιστα, ζητάει μισθούς-συντάξεις Ρουμανίας και Βουλγαρίας για λόγους… ανταγωνιστικότητας. Αλλά μια βόλτα στις δύο αυτές χώρες θα τον βοηθούσε να καταλάβει -αν είχε τη διάθεση να πεισθεί – ότι φρούδες είναι οι ελπίδες μιας και το Μπαγκλαντές είναι ακόμα πιο ανταγωνιστικό!\nΌμως, η κυβέρνηση είναι «απασχολημένη» με τις επιχειρήσεις «σκούπα» κατά των λαθρομεταναστών μιας και ο φόβος να μπει στη Βουλή το κόμμα της «Χρυσής Αυγής» τους πιέζει να παραγάγουν «τηλεοπτικό έργο» και όχι ουσιαστική μεταναστευτική πολιτική.\nΜε τα διάσπαρτα «στρατόπεδα φιλοξενίας» ελπίζουν να δείξουν τη διάθεσή τους για αντιμετώπιση ενός ζητήματος με πολλές πτυχές (κοινωνική, πολιτική, ανθρωπιστική, ασφάλειας, οικονομική). Μόνο, όμως οι ψήφοι τους καθοδηγούν, διαφορετικά γιατί άφησαν το ζήτημα αυτό να «γιγαντωθεί»; Ποιος ο λόγος στο «παραπέντε» των εθνικών εκλογών να σπεύσουν να κάνουν ό,τι για είκοσι περίπου χρόνια το άφησαν να θεριέψει; Προεκλογικά «πυροτεχνήματα» για ένα φλέγον θέμα. Γιατί κανένας λογικός άνθρωπος δεν αντιδρά στην ιδέα μιας μεταναστευτικής πολιτικής, που ρυθμίζει, θέτει όρους και κανόνες, που μεριμνά. Όμως σε περίοδο κρίσης, όταν το περιβάλλον είναι αρκετά «εύφλεκτο» κοινωνικά, τότε απαιτείται μεγάλη προσοχή. Το επισήμανε και ο Γάλλος Ευρωβουλευτής των πρασίνων Ντανιέλ Κον Μπεντίτ, απαντώντας στη φράση του Γάλλου προέδρου ότι… «υπάρχουν πολλοί ξένοι στο έδαφός μας». Ακόμα και αυτή η φαινομενικά ήπια φράση μπορεί να οδηγήσει -σύμφωνα με τον «Κόκκινο Ντάνι»-σε μεγάλη ανάφλεξη. Απάντησε, λοιπόν, λέγοντας: «Μου είπε κατάμουτρα: είσαι ένας άνθρωπος που περισσεύει… Μπορεί κάποιος να μιλάει για ρύθμιση της μετανάστευσης. Όμως, σε περίοδο κρίσης είναι επικίνδυνο. Οι άνθρωποι είναι ανυπόμονοι και αυτοί που τα πάνε άσχημα αναζητούν αποδιοπομπαίους τράγους».\nΕίναι, λοιπόν, ολοφάνερο ότι οφείλουμε να αδιαφορήσουμε για «προεκλογικές φούσκες» για ζητήματα όπως αυτό της λαθρομετανάστευσης και να αναζητήσουμε (πιέζοντας τα κόμματα) συγκεκριμένο σχέδιο μεταναστευτικής πολιτικής. Ρεαλιστικό και με κοινωνική ευαισθησία. Το «χάδεμα αυτιών» δε θα λύσει το ζήτημα.\nΚάθε φράση (και περισσότερο κάθε σχέδιο που τίθεται σε εφαρμογή) οφείλει να είναι ζυγισμένη και σοβαρά επεξεργασμένη. Σε κάθε άλλη περίπτωση ο κίνδυνος είναι διπλός. Ούτε το ζήτημα της (λαθρο)μετανάστευσης θα λυθεί, ενώ ταυτόχρονα η όποια λαθεμένη αντιμετώπιση γιγαντώνεται, πολλαπλασιάζεται και οδηγεί σε σύντομο χρόνο σε πολυεπίπεδες εκρήξεις και ρατσιστική βία, απέναντι σε στόχους ήδη «προβεβλημένους»… το μεταναστευτικό πιθανόν θα αποτελέσει ένα από τα θέματα της προεκλογικής περιόδου. Για το λόγο αυτό απαιτείται μεγάλη προσοχή στην αντιμετώπισή του. Οι πολιτικαντισμοί, οι διαξιφισμοί, οι κομματικές αντιπαραθέσεις με φόντο τις ψήφους των πολιτών για ένα πρόβλημα με τόσες παραμέτρους (ουσιαστικά «εθνικό») απαιτείται να μείνουν στην άκρη.\nΊσως, μάλιστα, η σπουδή για «αντιμετώπιση» του μεταναστευτικού να αποτελεί σε ένα βαθμό «κοινωνικό αντιπερισπασμό», στη λογική που λέει ότι ανοίγοντας ένα τόσο σοβαρό ζήτημα (το οποίο ουσιαστικά οι κυβερνώντες γνωρίζουν ότι είναι αδύνατον να αντιμετωπιστεί σε ένα μήνα και μόνο μέσω των στρατοπέδων φιλοξενίας) οι πολίτες θα στρέψουν για λίγο το ενδιαφέρον τους σ’ αυτό, αφήνοντας, για λίγο έστω διάστημα, στην άκρη την φτωχοποίησή τους. Έτσι, πιθανόν ελπίζουν να μειώσουν τις αντιδράσεις των πολιτών για την οικονομική τους αφαίμαξη και να κερδίσουν ψήφους σε βάρος της «Χρυσής Αυγής».\nΟι πολίτες- ψηφοφόροι, λοιπόν, θα πρέπει με γνώση και πολιτικό αισθητήριο να κρίνουν και να διακρίνουν τις «πολιτικές φούσκες» από ένα ρεαλιστικό σχέδιο αντιμετώπισης, τόσο του μεταναστευτικού όσο και κάθε προτεινόμενης πολιτικής.\n«Μετά την απομάκρυνση από την κάλπη, ουδέν λάθος αναγνωρίζεται…!»\nΕυθύνη μας είναι να αδιαφορήσουμε για όσους αδυνατούν να υψώσουν την πολιτική τους φωνή στους «Κονφερασιέ» (λέξη που χρησιμοποίησε ο κ. Γ. Πρετεντέρης) της τρόικας και που την ίδια στιγμή μας λένε ότι σε ένα μήνα «χαϊδεύοντας αυτιά», μας λένε ότι θα αντιμετωπίσουν προβλήματα που με τις πράξεις τους άφησαν να φουντώσουν τα τελευταία 20-30 χρόνια…\n«Παλεύουμε καλύτερα, όταν παλεύουμε με την πλάτη κολλημένη στο τοίχο»…. Η ελπίδα είναι να το κάνουμε ολοφάνερο με την ψήφο μας… γυρίζοντάς τους την πλάτη!


Αγνώστων στοιχείων η σορός που βρέθηκε ανοιχτά της Σκιώνης\nΔεν ανήκει στον αγνοούμενο ψαρά\nΣε άντρα αγνώστων στοιχείων ανήκει η σορός που εντοπίστηκε το πρωί της Τρίτης στην ευρύτερη θαλάσσια περιοχή της Ν. Σκιώνης και συγκεκριμένα στη Μόλα Καλύβα, σύμφωνα με την επίσημη ανακοίνωση του Λιμενικού.\nΝα σημειώσουμε ότι με την ανεύρεση της σορού θεωρήθηκε ότι πιθανόν να ανήκε στον 59χρονο ψαρά, τα ίχνη του οποίου είχαν χαθεί από το απόγευμα της Πέμπτης, ωστόσο δεν προέκυψε κάτι τέτοιο από την ταυτοποίηση.\nΟ άντρας που βρέθηκε σήμερα είναι εύσωμος, απροσδιόριστης ηλικίας, ύψους περίπου 1,85m, με χρώμα μαλλιών μαύρο και γένια χρώματος καστανά, φορούσε μαύρη μπλούζα, μαύρες κάλτσες και περιλαίμιο- κομποσκοίνι με χάντρες καφέ και σταυρό ξύλινο.\nΠροανάκριση διενεργείται από το Β' Λιμενικό Τμήμα Νέων Μουδανιών του Κεντρικού Λιμεναρχείου Θεσσαλονίκης, ενώ παραγγέλθηκε η διενέργεια νεκροψίας – νεκροτομής στην Ιατροδικαστική Υπηρεσία Θεσσαλονίκης.\nΠερισσότερα σε αυτή την κατηγορία: « Σεμινάρια μελισσοκομίας στο Κέντρο "ΔΗΜΗΤΡΑ" Αγ. Μάμαντος Το μήνυμα του Ευθύμη Καρανάσιου στον πρωθυπουργό »


Θύμωσα | Χαρτοπόντικας\n18 Μάι. 2006\nΈχω κάνει σιωπηρή συμφωνία με τον εαυτό μου ότι γράφω στο μπλογκ μου να στηρίζεται σ’ ένα συναίσθημα. Και γι αυτό το λόγο αποφεύγω να γράφω πράγματα της επικαιρότητας ή να κάνω επιθεώρηση με το μπλογκ. Δεν κατηγορώ άλλους αν το κάνουν, απλώς that’s me..\nΣτο προηγούμενο ποστ η Αλεπού έκανε ένα σχόλιο που παρέπεμπε σε ένα άρθρο του Γεωργουσόπουλου στα Νέα (κατά σύμπτωση το άρθρο λέγεται «Η αλεπού και τα σταφύλια» αλλά η σύμπτωση τελειώνει εκεί). Το άρθρο μιλά για τους κακοπροαίρετους κριτικούς της Δημουλά κι αξίζει να το διαβάσει κανείς.\nΕπειδή «ανακάλυψα» τη Δημουλά χωρίς να έχω διαβάσει ούτε μια γραμμή κριτικής γι αυτήν, κι επειδή ένοιωσα από τους πρώτους λίγους στίχους τέτοιο θαυμασμό γι αυτήν, κι επειδή χάρηκα γιατί έβλεπα μια Ελληνίδα γυναίκα να αιωρείται σε αστρονομικά ύψη πάνω από την κρατούσα μετριότητα, θύμωσα εξαιρετικά με τους επικριτές της. Κι ο θυμός είναι ένα συναίσθημα άξιο να το γράψει κανείς.\nΈνα πράγμα που έμαθα στο μεταπτυχιακό ενός διαζυγίου, είναι ότι όταν μάχεσαι κάποιον, το χειρότερο θυμό σου τον ξεσπάς, όχι μ’ αυτά που θα πεις αλλά με τη σιωπή σου. Είναι η σκληρώτερη τιμωρία στον άλλο που εκλιπαρεί μια απάντηση, έστω και υβριστική.\nPosted in Ποίηση,Σκέψεις\n21 thoughts on “Θύμωσα”\nmarkos on Μαΐου 18, 2006 στο 1:44 πμ said:\nόλοι και όλες κάνετε λάθος\nη περί ου ο λόγος ημερομηνία είναι η αυριανή.\nες αύριον τα χρόνια πολλά θυμωμένε δημουλιώτη\nmorgana on Μαΐου 18, 2006 στο 1:47 πμ said:\nκι εγω γυρναω πλατη αμα τα παιρνω…\nμετα απλα τα σπαω ολα…\n(οχι! ασε κατω το μονιτορ!!!!!!)\nΑλεπού on Μαΐου 18, 2006 στο 3:04 πμ said:\nΕπιτέλους αποκαταστάθηκε η αλήθεια!\nelpida on Μαΐου 18, 2006 στο 3:58 πμ said:\nΚαλημέρα. Η σιωπή είναι χρυσός λένε. Κάτι ξέρουν οι παλιοί.\npadrazo on Μαΐου 18, 2006 στο 9:15 πμ said:\nΜη θυμώνεις την ημέρα που γιορτάζεις. Χρόνια πολλά και πολυγραφότατα φίλε και συμμαθητή.\nMantalena Parianos on Μαΐου 18, 2006 στο 9:19 πμ said:\nΟι παύσεις μας καθορίζουν (και μουσικά). Οι σιώπές είναι το φραστικό αντίστοιχό τους!\nΈχεις δίκιο. Δίκια.\nMåvяiÐåliå on Μαΐου 18, 2006 στο 10:28 πμ said:\nΕπιτέλους ήρθε η μέρα των γενεθλίων σου;;\nΚατά τ άλλα σιγή.\nΧαρτοπόντικας on Μαΐου 19, 2006 στο 1:01 πμ said:\nΚαλημέρα άπαντες κι ευχαριστώ πολύ για τις ευχές.\nΜου το κάνατε surprise birhtday party το ποστ!\nΔεν έχω όρεξη να σχολιάσω επι της ουσίας πλέον.\nΕπιφυλάσσομαι για blog party.\nComposition Doll on Μαΐου 19, 2006 στο 1:02 πμ said:\nΜε γειά το καινούργιο σας!!\nΚαι, φυσικά, ΧΡΟΝΙΑ ΠΟΛΛΑ, ΧΡΟΝΙΑ ΚΑΛΑ!!!!\nI.P.Potis on Μαΐου 19, 2006 στο 1:46 πμ said:\nΧρονια καλά και δημιουργικα.\nKrotkaya on Μαΐου 19, 2006 στο 1:50 πμ said:\nχρόνια πολλά, καλά και χαρούμενα!\nμας έχιε πιάσει όλους διάθεση ανανέωσης βλέπω, αλλά το δικό σα ς είναι από τα καλύτερα! το ποντίκι είναι ΤΕΛΕΙΟ!!!\nmarkos on Μαΐου 19, 2006 στο 1:54 πμ said:\nμόνο που στη νέα σου μορφή χάνονται τα εικονίδια των σχολιαστών\ndreaming on Μαΐου 19, 2006 στο 2:16 πμ said:\nΚαλημέρα, αφού ήδη έχει αλλάξει η μέρα…\nΗ Δημουλά βρίσκεται μακράν όλων των σχολίων, επαινετικών η επικριτικών, γιατί ενυπάρχει στο έργο της, στην καθαρά προσωπική και αυθεντικά ποιητική τεχνική της, με τον μέγιστο βαθμό αυτοαναφορικότητας που έχει τη δύναμη ένας σύγχρονος δημιουργός να επιτύχει…\npadrazo on Μαΐου 19, 2006 στο 2:51 πμ said:\nΧρονια πολλά επιτέλους.\nΕχασα λιγο την αίσθηση του χρόνου αλλα επανηλθα.\nΠαρα πολυ ωραιο το νεο look.\nΕννοειτε οτι θελουμε λεπτομερειες ολοι.\nΗ πιο απλά . ΛΕΓΕ ΠΩς ΤΟ ΕΦΤΙΑΞΕΣ\nraffinata on Μαΐου 19, 2006 στο 7:39 πμ said:\nο παπαγάλος του padrazo μου είπε ότι γενεθλιάζεσαι σήμερα κι ήρθα με το δωράκι μου :σου αφιερώνω το «ΕΛΑΝΘΑΝΕ» της Κικής :)))\nmorgana on Μαΐου 19, 2006 στο 9:22 πμ said:\nσυγνωμη που ειμαι αργοστροφη (γκα) και δε σας ευχηθηκα τα καλυτερα…\nτα καλυτερα! (γκα)\nHoulia on Μαΐου 19, 2006 στο 11:06 πμ said:\nΚι εσύ γιορτάζεις Χάρτινε?…;)\nΠέτρινος σου εύχομαι να γίνεις (όχι στην καρδιά!)\nΤώρα για τη Δημουλά…είναι η μόνη μας διαφωνία; Οταν όμως μεγαλώσω μπορεί…να επιμένω ακόμα περισσότερο!:). Ελπίζω πάραυτα να μην το ρίξεις στης σιωπής!\nΑλεπού on Μαΐου 19, 2006 στο 11:17 πμ said:\nΜε γεια το νέο look. Μας ανοίγει την όρεξη!\nRegina on Μαΐου 19, 2006 στο 12:29 μμ said:\nΚαλημέρα-τωρα πια- και χρόνια πολλά.\nΠολύ ωραία η νεα εμφάνιση του blog σου.\nOσο για τη σιωπή σε τέτοιες περιπτώσεις,ναι πραγματικά μερικές φορές φέρνει τον άλλον στα όρια της υστερίας.\nlemon on Μαΐου 21, 2006 στο 1:23 πμ said:\nόταν μάχεσαι κάποιον, το χειρότερο θυμό σου τον ξεσπάς, όχι μ’ αυτά που θα πεις αλλά με τη σιωπή σου. Είναι η σκληρώτερη τιμωρία στον άλλο που εκλιπαρεί μια απάντηση, έστω και υβριστική.\nπωπω, φίλε μου, τι είπες τώρα…μαχαιριά είναι, χειρότερη κι απο μαχαιριά η σιωπή και η αδιαφορια…\nMenw ektos on Μαΐου 22, 2006 στο 3:08 πμ said:\nΑν και καθυστερημένα, Χρόνια σου πολλά, χαρούμενα και ευτυχισμένα! :))\nΌσο για το θέμα σου έχεις δίκιο. Και να προσθέσω και κάτι άλλο που λέγαν οι λατίνοι; Τα κενά δοχεία ηχούν περισσότερο.\nΥπέροχη η Δημουλά, προσπαθώ να μαζέψω όλα της τα ποιήματα.


Παράταση στα μέτρα μέχρι τέλος του μήνα εισηγείται η Επιτροπή | ThessNews\nΑρχική / ΚΟΙΝΩΝΙΑ / Παράταση στα μέτρα μέχρι τέλος του μήνα εισηγείται η Επιτροπή\n19/01/2022 4:58 μμ\nΤην παράταση των μέτρων έως και το τέλος του Ιανουαρίου εισηγείται η Επιτροπή των Ειδικών, με το υπουργείο Υγείας να κάνει δεκτή την εισήγηση.\n«Σήμερα, Τετάρτη 19/1, συνεδρίασε η Επιτροπή Εμπειρογνωμόνων του Υπουργείου Υγείας, προκειμένου να εξετάσει τα νεότερα επιδημιολογικά δεδομένα της χώρας»,αναφέρει σε ανακοίνωσή του το υπουργείο Υγείας.\n«Αποφασίστηκε ομόφωνα τα μέτρα που ισχύουν, να παραταθούν για μια εβδομάδα», καταλήγει η ανακοίνωση.\nΝα υπενθυμίσουμε ότι, τα μέτρα που ισχύουν είναι:\n-Απαγόρευση της μουσικής\n-Ωράριο στην εστίαση μέχρι τις 12, ενώ δεν επιτρέπονται οι όρθιοι και στα τραπέζια ο αριθμός των ατόμων περιορίζεται στους έξι.\n-Απαγόρευση οποιασδήποτε εκδήλωσης με χαρακτηριστικά οργανωμένου πάρτι σε δημόσιο ή ιδιωτικό χώρο.\n-Γήπεδα: Πληρότητα στο 10% με ανώτατο όριο έως 1.000 άτομα.\n-Επισκπετήριο σε μονάδες φροντίδας ηλικιωμένων και σε δομές φροντίδας χρονίων πασχόντων με PCR 48 ωρών και αυστηρότερο επισκεπτήριο στα νοσοκομεία.


ΚΩΣΤΑΣ ΣΑΜΟΘΡΑΚΗΣ: Έδωσε δικαιώματα ο Ζαρντίμ...\nΠάντα ένα χρονικό διάστημα 24 ωρών σε βοηθάει να βγάλεις καλύτερα συμπεράσματα και με ποιο ξεκάθαρο μυαλό να δεις την πραγματικότητα.\nΗ αλήθεια είναι ότι αμέσως μετά το ντέρμπι, δεν έχεις την απαιτούμενη ψυχραιμία, να δεις ρεαλιστικά τα πράγματα και να πεις τι φταίει και τι όχι που ο αυτός ο Ολυμπιακός δεν κέρδισε τον Παναθηναϊκό και όχι μόνο αυτό αλλά έχασε και τις εντυπώσεις.\nΑπό ποιόν; Από μια ομάδα που βρίσκετε 16 βαθμούς πίσω!!!\nΠοτέ δεν μου άρεσε να το «παίζω» προπονητής, γιατί είναι κάτι μου με ενοχλεί όταν το κάνουν οι άλλοι, άρα δεν πρέπει και εγώ να πέφτω στο ίδιο λάθος.\nΦυσικά και ο καθένας έχει την άποψη του και το δικαίωμα της κριτικής.\nΑλλά τόσα χρόνια στα γήπεδα και έχοντας παρακολουθήσει χιλιάδες παιχνίδια, δεν μπορώ παρά να μην επισημάνω κάποια πράγματα, τα οποία κατά την άποψη μου δεν μου άρεσαν από τον Ζαρντίμ, τον οποίο θεωρώ ότι έχει μεγάλο μερίδιο ευθύνης για την κακή εικόνα του Ολυμπιακού την Κυριακή το βράδυ στο Ολυμπιακό στάδιο.\nΠρώτο και μεγάλο λάθος η αλλαγή του Ιμπαγάσα και μάλιστα τόσο γρήγορα. Ο Αργεντινός και ο Τζιμπούρ ήταν οι δυο παίκτες που δικαιολόγησαν την παρουσία τους στο ντέρμπι και έκαναν την διαφορά.\nΟι επινοήσεις και του μυαλό του Ιμπαγάσα είναι απαραίτητες στον Ολυμπιακό, ακόμα και στην κακή του ημέρα, Ακόμα και αν δείχνει κουρασμένος.\nΜόλις ο Ζαρντιμ αποφάσισε να τον βγάλει , χάθηκε το κέντρο και η ηρεμία και ο Ρότσα μάλλον θα χαμογελούσε από μέσα του….\nΠαίζεις ένα παιχνίδι γοήτρου, αφού η βαθμολογική διαφορά είναι τέτοια που δεν σου βγάζει πίεση.\nΑν δεν ρισκάρει τώρα , ποτέ θα το κάνει; Βλέπει ότι ο Παναθηναϊκός(και το ξέρει) αμυντικά έχει πολλά κενά και αντί να βάλει τον Μήτρογλου δίπλα στον Τζιμπούρ, αφήνει στο παιχνίδι τον κακό Φουστερ και τον Αμπντούν που μετά το 60 δείχνει σημάδια κούρασης.\nΚαι δίνεις το δικαίωμα στο αντίπαλο να παίζει το παιχνίδι του και για κάποιον που βλέπει μπάλα η ισοφάριση να δείχνει ότι είναι θέμα χρόνου.\nΔεν είμαι φαν του Μήτρογλου,(όχι για αγωνιστικό κομμάτι, αλλά για τον χαρακτήρα του), αλλά πως μπορείς να αγνοείς ένα τέτοιο παίκτη, που βρίσκετε και σε εξαιρετική κατάσταση και το γκολ το έχει για πλάκα;\nΓιατί δίνεις δικαιώματα στον αντίπαλο;\nΠάντα είμαι της άποψης, ότι αν στην ζωή δεν ρισκάρεις, δεν έχεις καμία τύχη. Το ίδιο ισχύει και στο ποδόσφαιρο.\nΚαι καλά στο Τσάμπιονς Λίγκ το δέχομαι. Αλλά στην Ελλάδα και με αυτές τις ομάδες δεν επιτρέπετε να φοβάσαι και να μην κάνεις το κάτι παραπάνω για να πάρεις την νίκη.\nΜε 16 βαθμούς διαφορά και σχεδόν σίγουρος πρωταθλητής από τον πρώτο γύρο και φοβάσαι;\nΚαι δίνεις το δικαίωμα στους ανύπαρκτους να πανηγυρίζουν!!!\nΑυτό δεν μπορώ να δεχτώ και αυτό με ενόχλησε στον Ζαρντιμ.\nΕντάξει αυτός είναι προπονητής και αυτός ξέρει καλύτερα από όλους μας, αλλά και κάποια πράγματα κάνουν μπαμ από μακριά….\nΑναρτήθηκε από ΚΩΣΤΑΣ ΣΑΜΟΘΡΑΚΗΣ στις 1:46 μ.μ.


ERC 2017 - 6. Barum Rally - leg 1 - Παπούτσι απ'τον τόπο σου! - GRally\nΜε τον πολυνίκη του αγώνα, Jan Kopecky, να προηγείται, ολοκληρώθηκε το πρώτο σκέλος του Barum Rally, του δημοφιλέστερου ίσως αγώνα του Ευρωπαϊκού πρωταθλήματος. Ο Τσέχος οδηγός του Skoda Fabia R5 έχασε μόλις σε μία ειδική την πρωτοπορία του αγώνα και επιθυμεί διακαώς την Κυριακή να πανηγυρίσει την τρίτη συνεχή νίκη και έβδομη συνολικά εντός έδρας. Ο μόνος που μπόρεσε να κοιτάξει στα μάτια τον Kopecky ήταν ο Alexey Lukyanuk (Ford Fiesta R5) που κινήθηκε σβέλτα στις ασφάλτινες διαδρομές του Σαββάτου, καταφέρνοντας μάλιστα να αναρριχηθεί στην κορυφή, στα μέσα του σκέλους.\nΟ Ρώσος μάλιστα θα μπορούσε να πετύχει κάτι καλύτερο την πρώτη μέρα, εάν δεν είχε τετ-α-κε και δεν αντιμετώπιζε πρόβλημα με την υδραυλική υποβοήθηση του Ford Fiesta R5. Η διαφορά των 17 δευτ. που χωρίζει τους δύο οδηγούς είναι ρευστή και στο δεύτερο σκέλος θα παρακολουθήσουμε ωραία κόντρα.Ο νικητής το 2014, Vaclav Pech jr (Ford Fiesta R5) βρίσκεται για την ώρα σε θέση βάθρου και την Κυριακή θα προσπαθήσει να κρατήσει πίσω του τα Skoda Fabia R5 των ορεξάτων Marijan Griebel και Roman Kresta που ακολουθούν. Η τέχνη δεν ξεχνιέται για τον 41χρονο, πρώην εργοστασιακό οδηγό της Ford που στη δεύτερή του συμμετοχή με Fabia R5 μας εκπλήσσει ευχάριστα. Μάχη έχουμε και για τις πιο πίσω θέσεις μεταξύ του Tomas Kostka (Skoda Fabia R5) και του γνωστού μας από τη συμμετοχή σε Ράλλυ ΕΛΠΑ, Jan Cerny (Skoda Fabia R5).\nΟ πρωταθλητής Ευρώπης Kajetan Kajetanowicz (Ford Fiesta R5) δε θέλει σε καμία περίπτωση να επαναλάβει το περσινό του …κατόρθωμα στην Τσεχία, όπου είχε τεθεί νωρίς εκτός αγώνα και κινείται προσεκτικά, πετυχαίνοντας για την ώρα το στόχο του, που είναι να κρατήσει πίσω του τον κύριο αντίπαλό του για τον τίτλο, Bruno Magalhaes. Ο Πορτογάλος βρίσκεται για την ώρα εκτός βαθμών, στη δεύτερή του απόπειρα στη χώρα της Κεντρικής Ευρώπης, διαμαρτυρόμενος για το στήσιμο του Skoda Fabia R5. Άτυχος στάθηκε ο Bryan Bouffier (Ford Fiesta R5) που αντιμετώπισε κλατάρισμα δύο ειδικές πριν το τέλος του σκέλους, με αποτέλεσμα να χάσει πολύτιμο χρόνο, ενώ βρισκόταν στην τέταρτη θέση.\nΟ Πολωνός Alex Zawada με Opel Adam R2 προηγείται στους Juniors, μετά την έξοδο του Jari Huttunen με ίδιο αυτοκίνητο, έχοντας χτίσει σημαντική διαφορά από τον Αυστριακό Julian Wagner (Peugeot 208 R2) που ακολουθεί.\nΤο σκέλος της Κυριακής περιλαμβάνει 95 αγωνιστικά χιλιόμετρα και ευχή όλων είναι να παραμείνει στο δρόμο ο Alexey Lukyanuk και να απολαύσουμε ωραίες μάχες στις τελευταίες ειδικές διαδρομές του αγώνα.\nTagged:barum rallyERCfia erckopecky\nPrevious PostERC 2017- 6. Rally Barum- preview- Ξεκαθάρισμα λογαριασμών!\nNext PostERC 2017 – 6. Barum Rally – leg 2 – Επτάσφαιρος!


Ο Χρήστος Τσουβάλας αναλύει τον φετινό Άρη και προτείνει. (BadBasket) | BASKETBALL ARIS\nΑρχική Guest Ο Χρήστος Τσουβάλας αναλύει τον φετινό Άρη και προτείνει. (BadBasket)\nΟ Χρήστος Τσουβάλας αναλύει τον φετινό Άρη και προτείνει. (BadBasket)\nΜια ανάλυση του φετινού Άρη από ένας από τους συνεργάτες του BadBasket Που βέβαια όπως παραδέχεται κ ο ίδιος δεν έχει δει πολλά παιχνίδια του φετινού Άρη. Αλλά προσωπικά δεν βλέπω να έχει κακή εικόνα της ομάδας.\nΤο μόνο που με νευριάζει (αν κ δεν ξέρω αν είναι η κατάλληλη λέξη) είναι ότι προσθέτει ονόματα. Προσωπικά είμαι κατά της ονοματολογίας. Παρόλα αυτά είναι μια ωραία ανάλυση και αξίζει την ανάγνωση.\nΟ Χρήστος Τσουβάλας αναλύει τον φετινό Άρη και προτείνει…\nΠροηγούμενο άρθροΜαύρο σύννεφο με λαμέ περίβλημα (άρθρο Παπαδογιάννη)\nΕπόμενο άρθροBakken Bears – Άρης / σχόλια\n13 Δεκεμβρίου 2016 8:24 πμ\nωραία η ανάλυση αλλά μιλάει για 5 κινήσεις (2 αφαιρέσεις και 3 προσθήκες). ωραία όσα λέει αλλά δεν νομίζω οτι έχουν κάποια σχέση με την μεταγραφική πραγματικότητα στον Άρη.\n13 Δεκεμβρίου 2016 9:02 πμ\nΑπό το άρθρο θα συμφωνήσω με το γεγονός ότι αποτελούν κακές επιλογές οι Buckner, Marble και θα προσθέσω και τον Cummings, μιας και οργανωτή ήθελε ο Άρης, αν ήταν να πάρεις combo guard scorer ας κρατούσαμε τον Waters που έβγαζε μάτια ειδικά στο τέλος. Όσο αφορά τις προτάσεις του θα έλεγα ότι συμφωνώ ότι η ομάδα χρειάζεται πρώτα ένα αθλητικό 4άρι από την στιγμή που είχε την ατυχία να τραυματιστεί ο Σάνι. Τέτοια 4άρια υπάρχουν αρκετά στην αγορά. Ο Monroe και ο Donta Smith είναι καλές επιλογές, όπως και οι Quinton Hosley 2.01 που έχει και διαβατήριο Γεωργίας, ο Cory… Περισσότερα »\n13 Δεκεμβρίου 2016 12:43 μμ\nΑντε παλι τα ιδιαCummings.Η διαφορα του με τον Waters δεν ειναι η καλυτερη οργανωση που εχει ο ιδιος.Ειναι πολυ πιο γρηγορος πολυ καλυτερος αμυντικος και δεν κανει τα ανοητα λαθη του waters στο κατεβασμα της μπαλας που κοστιζαν και στον ψυχολογικο τομεα..Το “λαθος” αν θες να το χαρακτηρισεις ετσι διορθωθηκε επι της ουσιας με παικτη ο οποιος θα μπορουσε να δημιουργει απο το ποστ αλλα και με τις slashing ικανοτητες του.Αλλα αυτος τραυματιστηκε οποτε εκτεθηκε ο Cummings.Επισης και ο Jenkins μπορει να παιξει ικανοποιητικα το PnR ασχετα που ο Πριφτης ψιλοαργησε να τον χρησιμοποιησει προς αυτην την κατευθυνση.Ο Monroe παρα… Περισσότερα »\n13 Δεκεμβρίου 2016 12:55 μμ\nΗρεμησε george,μην συγχηζεσαι!\nκουβεντα να γινεται! Καλημερα σολους!!\n13 Δεκεμβρίου 2016 12:59 μμ\nΗρεμος ειμαι,κουβεντα κανω 😛\n13 Δεκεμβρίου 2016 1:02 μμ\n“The glove” ο μεγαλος συμπαικτης μου! Respect\n13 Δεκεμβρίου 2016 12:56 μμ\nΞεχνάς φίλε atsak ότι ο Ουότερς ερχόμενος στον Άρη είχε 5 σεζόν στην Ευρώπη και είχε ήδη παίξει στην Α1 με μία καλή ομάδα όπως ο Κολοσσός.Ο Κάμινγκς ουσιαστικά φέτος κάνει τα πρώτα του βήματα στην Ευρώπη και μάλιστα σε ένα πολύ απαιτητικό,σκληρό και τακτικό πρωτάθλημα.Ας δούμε που θα έχει φτάσει το ταβάνι του μετά από 2-3 χρόνια και τότε σχολιάζουμε.Μακάρι να είμαστε έξυπνοι και να ανανεώσουμε το συμβόλαιο του γρήγορα έτσι ώστε να έχουμε και ένα μικρό κέρδος από την περίεργη φετινή χρονιά.Πάντως 3 χρόνια που είναι ο Πρίφτης στον Άρη συνεχώς πόιντ γκαρντ σαν τον Κάμινγκς επιλέγει.Φαίνεται ότι… Περισσότερα »\n13 Δεκεμβρίου 2016 2:54 μμ\nΒασικά τον Smith & Monroe τους πρότεινε, η πρώτη και βασική μου πρόταση ήταν ο Quinton Hosley για το 4 & Wendell McKines\n14 Δεκεμβρίου 2016 9:26 πμ\nΝα προτείνω έναν ακόμη παίκτη ως αντικαταστάτη του ανύπαρκτου Marble ο οποίος παίζει στην θέση 4 στο Ιράν τον Josh Bohannon 2.10 και τους Kevin Galloway 2.00-PG-28 και Terrell Stoglin 1.85-PG αχρείαστοi να είναι(δεν ξέρω πως πάει ο Κάμινγκς με τον τραυματισμό).\n14 Δεκεμβρίου 2016 3:39 μμ\nΠροσωπικά βρήκα την ανάλυση αψεγάδιαστη, εξαιρώντας το κομμάτι περί πρότασης συγκεκριμένων παικτών που δεν είμαι σε θέση να κρίνω.. Πιστεύω, λοιπόν, ότι ακριβώς τις αρχές που αναφέρονται είχε ο Πρίφτης στο μυαλό του, όταν έχτιζε την ομάδα στην αρχή. Όπως επίσης το κείμενο είναι απόλυτα εύστοχο για τις αδυναμίες που έχει τώρα η ομάδα μας. Έχουμε λοιπόν ότι οι επιλογές του 5αριού και του 3αριού δε βγήκαν και σε αυτό έχει παίξει σημαντικό ρόλο ο τραυματισμός του Σανικίτζε. Το τελευταίο συνηγορεί επίσης και στην αποκάλυψη, ακόμη περισσότερο, της αδυναμίας του Κάμινγκς στη δημιουργία. Έτσι ο συντάκτης γράφει ότι χρειάζονται δύο… Περισσότερα »\n14 Δεκεμβρίου 2016 3:53 μμ\nΠροφανως και τα αναλυει πολυ ωραια,το θεμα ειναι ΤΙ μπορει να γινει απο αυτα!\nΕγω λεω τπτ!\nΟχι γιατι δεν θα ηθελα αλλα γιατι η υπερβαση εχει ηδη γινει.\nΤωρα αν και εφοσον βρεθει η χρυση τομη με Marble τοτε προφανως και αποκτηθει καποιος\nΗ ομαδα απο εδω και περα θαρχισει να ρολαρει και με τις επιστροφες των τραυματιων σιγα σιγα θα παιξει κ καλυτερο μπασκετ\n14 Δεκεμβρίου 2016 4:07 μμ\nΟ χρόνος του Ξανθόπουλου δεν έχει ανεβεί στα τελευταία παιχνίδια. Είναι ίδιος.\nΤα λεπτά συμμετοχής του από την αρχή της χρονιάς είναι\n29/18/15/20/13/19/9/20/24 στην Ευρώπη και\nΤο ότι παίζει καλύτερα άλλαξε.\nΤο ότι στα τελευταία 5 παιχνίδια έχει 12/19 σουτ (10/36 είχε στα προηγούμενα ) , 22 ασίστ , 6 λάθη και 11 κλεψίματα.\nΤο ότι απειλεί στο σκοράρισμα και δεν κάνει λάθη , απογειώνει την δεύτερη πεντάδα και κρατάει το σκορ μας ψηλά , μέχρι να πάρει μπρος ο Κάμινγκς ή ο Τζένκινς.\n14 Δεκεμβρίου 2016 4:16 μμ\nΠραγματικά με εκπλήσσει αυτό! Σε ευχαριστώ για τη διόρθωση. Ο χρόνος του Tζέκινς; Μήπως αυτός μειώθηκε; Υπονοώντας ότι αυξήθηκε ο χρόνος όπου συνυπάρχουν Ξάνθο και Κάμινγκς\n14 Δεκεμβρίου 2016 5:43 μμ\nΑν εξαιρέσεις το παιχνίδι με τους Ήλιους που έπαιξε 10 λεπτά , γενικά παίζει πάνω από 25 λεπτά…\n14 Δεκεμβρίου 2016 7:11 μμ\nΣε ευχαριστώ Night και πάλι. Το συμπέρασμα βέβαια δεν αλλάζει για μένα: χρειαζόμαστε προσθήκη PG με δημιουργία και απόδειξη είναι ότι ανέβηκε η ομάδα, επειδή ανέβηκε η δημιουργία που, εν πολλοίς οφείλεται, στο ότι ανέβηκε o Ξάνθο. Όμως ο Ξάνθο, είναι δύσκολο να συνεχίσει έτσι. Άρα και PG!\n* Θέλω να πιστεύω ότι έγινα κατανοητός για το Point μου. Πάντως ένα παραμφερές στοιχείο που άξιζε διερεύνησης (για άλλη φορά) είναι η σύγκριση του χρόνου χρησιμοποίησης του Ξάνθο φέτος με την περυσινή χρονιά.\n14 Δεκεμβρίου 2016 11:10 μμ\n…καθώς και ο χρόνος σύγκρισης του διδύμου Γουότερς-Ξάνθο πέρυσι με τον χρονο Ξάνθο-Κάμινγκς φέτος. Λογικά το δεύτερο δίδυμο παίζει περισσότερο χρόνο μαζί από το πρώτο πέρυσι


Ο Νονός και η τιμή των Prizzi – People & Ideas\nΟ Νονός και η τιμή των Prizzi\nΑνηφορίζοντας το σtριφογυριστό δρόμο η ταμπέλλα τραβά το μάτι “PRIZZI”. Άμεσος συνειρμός με την ταινία και τους χειρισμούς της οικογένειας Prizzi ώστε να κρατηθεί η τιμή της. Αξέχαστος ο πατριάρχης και τηρητής του σικελικού ήθους της οικογένειας Prizzi. Που δεν ήταν δα και η Αγία Οικογένεια! Ποιός δεν θυμάται την σχεδόν εγγαστρίμυθη φωνή του όταν σερβίρει μπισκοτάκι στην ατίθαση εγγονή του;\nΣτρίβουμε και σε λίγο ένα πανέμορφο πετρόχτιστο κεφαλοχώρι (5.000 κάτοικοι) μας καλωσορίζει, τρόπος του λέγειν,γιατί είναι τρεις το μεσημέρι αυγουστιάτικα και όλα είναι βυθισμένα στη μεσημβρινή σιέστα. Είναι χτισμένο αμφιθεατρικά, τα στενά δρομάκια που οδηγούν στο κάστρο και στον καθεδρικό ναό είναι πεντακάθαρα τα περισσότερα σπίτια είναι περιποιημένα πολλά κατοικούνται αλλά επίσης πολλά είναι προς πώληση. Όλων τα κεραμίδια ή οι πλάκες στη σκεπή είναι γεμάτα κοτρώνες σημάδι πως ο αέρας μάλλον δεν τους χαρίζεται όταν φυσά. Το τοπίο στην ορεινή αυτή περιοχή της Σικελίας είναι ιδιότυπο οι κοιλάδες και οι κάμποι είναι σπαρμένοι στάρι σχεδόν μέχρι τις κορφές των μικρών λόφων που ξεπετάγονται, γυμνά και βραχώδη φυσικά κάστρα πάνω στα οποία έχουν χτίσει τα χωριά τους.\nΚαμμιά πενηνταριά χιλιόμετρα μετά βρίσκουμε την κωμόπολη CORLEONE (11.000 κάτοικοι). Η κωμόπολη per se δεν είναι κάτι το ιδιαίτερο δεν έχει την αυστηρή ομορφιά του Prizzi, έχει επεκταθεί σε νέες συνοικίες εκτός του βασικού πυρήνα ο οποίος διαθέτει τα κλασσικά χαρακτηριστικά καθεδρικό ναό και φιδωτά ανηφορικά δρομάκια, και έναν επιβλητικό βράχο που δεσπόζει στην περιοχή.\nΑλλά πρωτίστως εδώ έχουμε να κάνουμε με το γνωστό βιβλίο και την πασίγνωστη ταινία. Όταν το 1972 βγήκε στις αθηναϊκές αίθουσες ξεσήκωσε τον κόσμο από τα σπίτια του και την τηλεοπτική χαύνωση του «Αγνώστου Πολέμου” και τον ξανάστειλε στις αίθουσες του κινηματογράφου. Brando και Pacino αξέχαστοι νονοί ( να σημειωθεί ότι οι παππούδες του Pacino κατάγονται από το Corleone), Coppola στη μηχανή και το blockbuster “ΝΟΝΟΣ” ξεκίνησε την επιτυχία του και εγκαθίδρυσε τον μύθο του σαν την καλύτερη ταινία πάνω στη Μαφία και τις συνήθειές της.\nΑυτές τις συνήθειες προσπάθησε να αλλάξει ο γεννημένος στο Corleone Bernando Provencano , “αρχηγός των αρχηγών” της ιταλικής μαφίας. Γνωστός με το παρατσούκλι “Το Τρακτέρ” (για λόγους που λίγο ως πολύ όλοι καταλαβαίνουμε) είχε κερδίσει και το προσωνύμιο “Ο Λογιστής” από τις καινοτόμες προσπάθειές του στο χώρο της Μαφίας με απώτερο σκοπό να αποτρέψει τα λουτρά αίματος και την ασφυκτική πίεση προς τις αντίπαλες οικογένειες και τις αρχές και να την εισαγάγει στην νέα εποχή της παγκοσμιοποίησης με τεράστια κερδοφορία.\nΣε αυτήν εδώ την γενέθλια πόλη συνελήφθη στις 11 Απριλίου 2006 μετά από 40 χρόνια άκαρπων ερευνών της αστυνομίας για τον εντοπισμό του μιας που από το 1963 ζούσε διαρκώς κρυπτόμενος. Η οδός στη οποία έγινε η σύλληψή του έχει μετονομαστεί σε “οδό 11ης Απριλίου” και στη πόλη λειτουργεί μουσείο Μαφίας και αντι-Μαφίας (όπου στην είσοδο δεσπόζει η φωτογραφία του ισοβίτη πλέον Capo dei Capi).\nΑκόμη ένας πόλος έλξης για τους τουρίστες που επισκέπτονται το Corleone σιγοσφυρίζοντας την πανέμορφη μελωδία του Nino Rota καθώς αναζητούν το μέρος όπου ο Αλ Πατσίνο πρωτοσυνάντησε την όμορφη του Απολλώνια.


ΕΦΕΤ: Ανακαλείται ρολό κοτόπουλο λόγω σαλμονέλας - FOOD NEWS - Youweekly\nFOOD NEWS 21.10.2021 14:21\nΟ ΕΦΕΤ απαίτησε την άμεση ανάκληση / απόσυρση του συνόλου της συγκεκριμένης παρτίδας από το ανωτέρω προϊόν από την εσωτερική αγορά και ήδη βρίσκονται σε εξέλιξη οι σχετικοί έλεγχοι. Καλούνται οι καταναλωτές, που έχουν ήδη προμηθευτεί το ανωτέρω προϊόν, να μην το καταναλώσουν ενώ ανακαλείται και ένα συγκεκριμένο μέλι.\nΑνακαλείται και ένα μπιφτέκι πουλερικών από τον ΕΦΕΤ\nΑνακαλείται συσκευασμένο μπιφτέκι πουλερικών από τον ΕΦΕΤ, σύμφωνα με ανακοίνωση του οργανισμού, καθώς εντοπίστηκε σαλμονέλα. Παράλληλα, μίγμα μπαχαρικών ανακάλεσε από την αγορά ο Ενιαίος Φορέας Ελέγχου Τροφίμων (ΕΦΕΤ).\n«Ο ΕΦΕΤ και συγκεκριμένα η Περιφερειακή Διεύθυνση Αττικής, κατά τη διενέργεια ελέγχων στο πλαίσιο του Προγράμματος «Έλεγχος για Salmonella spp., Listeria monocytogenes και παρουσία σταφυλοκοκκικών τοξινών», προέβη σε δειγματοληψία τροφίμου με τα στοιχεία: «ΦΑΡΜΑ ΜΗΤΣΟΠΟΥΛΟΣ THE BURGER ΜΠΙΦΤΕΚΙ ΠΟΥΛΕΡΙΚΩΝ ΜΕ ΚΑΚΑΟ, ΚΟΥΡΚΟΥΜΑ & ΠΙΠΕΡΟΡΙΖΑ», με αριθμό παρτίδας L210720 και ημερομηνία ανάλωσης κατά προτίμηση πριν από 20-07-2022, καθαρού βάρους 2 X 180 γρ.\nΗ ανάλυση πραγματοποιήθηκε από το Τμήμα Εργαστηρίων, Δοκιμών και Ερευνών Τροφίμων Αθήνας του ΕΦΕΤ και διαπιστώθηκε ότι το προϊόν με τα ως άνω στοιχεία είναι ΜΗ ΚΑΝΟΝΙΚΟ – ΜΗ ΑΣΦΑΛΕΣ διότι βρέθηκε θετικό στο παθογόνο βακτήριο Salmonella spp.Ο Ε.Φ.Ε.Τ. απαίτησε την άμεση ανάκληση/απόσυρση του συνόλου της συγκεκριμένης παρτίδας από το ανωτέρω προϊόν από την εσωτερική αγορά και ήδη βρίσκονται σε εξέλιξη οι σχετικοί έλεγχοι. Καλούνται οι καταναλωτές, που έχουν ήδη προμηθευτεί το ανωτέρω προϊόν (φωτογραφία κάτωθι), να μην το καταναλώσουν».


Παναθηναϊκος: Το ξέσπασμα της διπλής επιστροφής | Blog - Γιώργος Κούβαρης | Gazzetta\nΓιώργος Κούβαρης 8 Οκτωβρίου 2021 - 08:52\nΟ Γιώργος Κούβαρης γράφει για τη σπουδαία όσο και ανέλπιστη νίκη όπως εξελίχθηκε το ματς με τη Φενέρμπαχτσε, καταγράφει αυτά που κρατάει και αυτά που πρέπει να διορθώσει ο Παναθηναϊκός αλλά στέκεται στο... διπλό ξέσπασμα για Νέντοβιτς και κόσμο.\nΗ νίκη ήταν σημαντική γιατί...\nΗ νίκη υπενθύμισε ότι...\nΗ νίκη δεν έσβησε τα προβλήματα γιατί...\nΜόλις ο Νταϊσόν Πιερ ευστόχησε για το 87-82 στα 40 δευτερόλεπτα πριν από το τέλος, είχα ξεκινήσει να γράφω το παιχνίδι για το Gazzetta, έχοντας στο μυαλό μου ότι η τούρκικη ομάδα θα ήταν η νικήτρια του αγώνα. Άλλωστε και η γενική εικόνα της αναμέτρησης για περισσότερο από δυόμισι δεκάλεπτα αυτό έδειχνε. Η Φενέρμπαχτσε κρατούσε σταθερά το προβάδισμα στο σκορ και όταν ο Παναθηναϊκός προσπαθούσε να πλησιάσει στον πόντο ή γενικά στη μία κατοχή αμέσως οι φιλοξενούμενοι έβρισκαν τον τρόπο για να προηγηθούν με +6 ή +7 πόντους.\nΑν και ο Παναθηναϊκός βρέθηκε μπροστά στο σκορ με 82-79 στο 37' δεν κατάφερε να κρατήσει το προβάδισμα και να διαχειριστεί καλύτερα το παιχνίδι ώστε να κλειδώσει πιο εύκολα τη νίκη. Δέχτηκε σερί 6-0 και από το +3, βρέθηκε στο -3.\nΚαι όχι τίποτα άλλο, δηλαδή, αλλά θα ήταν κρίμα να πάει στράφι η όλη προσπάθεια και ειδικά η εμφάνιση ψυχολογίας που είχε κάνει ο Νεμάνια Νέντοβιτς. Όμως όπως λέει και ο θυμόσοφος λαός μας «μεγάλη μπουκιά φάε, αλλά μεγάλη κουβέντα μην πεις». Στην προκειμένη ούτε καν να τη... σκεφτείς.\nΑπό τη μία, οι πράσινοι δεν παράτησαν πότε το παιχνίδι. Μάλιστα μου έκανε ιδιαίτερη εντύπωση τη στιγμή που έστρεψα τη ματιά μου στο Jumbotron του ΟΑΚΑ και αντίκρισα τον Δημήτρη Πρίφτη να εμψυχώνει τους παίκτες και να σχεδιάζει τα όσα θα πρέπει να κάνει η ομάδα του η τελευταία 40 δευτερόλεπτα. Από την άλλη, δεν περίμενα επ' ουδενί τη Φενέρμπαχτσε να... βάλει τα χέρια της και να βγάλει τα μάτια της. Βάλτε στην εξίσωση και την απίστευτη βοήθεια από τους 7.000 φίλους του Παναθηναϊκού που βρέθηκαν στο ΟΑΚΑ και ιδού το αποτέλεσμα.\nΟ Παναθηναϊκός κατάφερε ένα χαμένο παιχνίδι (και μιλάμε στην κυριολεξία ένα χαμένο παιχνίδι), να το κερδίσει και να δώσει τον πλέον πανηγυρικό τόνο και την πλέον ψυχολογική ένεση που είχε τόσο μεγάλη ανάγκη τη δεδομένη χρονική στιγμή.\nΤο 9-0 σερί στα τελευταία 40 δευτερόλεπτα με τους πράσινους να έχουν 9/9 βολές (κάνω μια παρένθεση και λέω ότι κάπου στην Αγία Πετρούπολη ο Πασκουάλ θα δει αύριο μεθαύριο το παιχνίδι και θα θυμάται τα άθλια ποσοστά που είχε ο Παναθηναϊκός από τη γραμμή όταν ήταν προπονητής των πράσινων και δεν θα πιστεύει το 92% στη στατιστική του εν λόγω αγώνα) να αποδειχθεί λυτρωτικό.\nΕπίσης να ξεκαθαρίσουμε ότι τα δύο αντιαθλητικά φάουλ που δόθηκαν υπέρ του Παναθηναϊκού σε αυτό το διάστημα ήταν ολόσωστα! Και φυσικά η κουταμάρα ανήκει στον Γκούντουριτς που υπέπεσε στο αντιαθλητικό στον Μέικον, όπως επίσης και στον Μπούκερ, ο οποίος «γκρέμισε» τον Νέντοβιτς χωρίς να είναι η μπάλα στο παρκέ. Μιλάμε για τον ορισμό των αντιαθλητικών. Οι «πράσινοι» εκμεταλλεύτηκαν το δωράκι της Φενέρ και έβαλαν στο σακούλι τους την πρώτη νίκη της σεζόν.\nΜία νίκη που ήταν απαραίτητη και μπορεί να αποδεχθεί εξόχως σημαντική γιατί...\nα) θα διώξει τα σύννεφα που είχαν απλωθεί μετά τις δύο κάκιστες εμφανίσεις απέναντι σε Μονακό και Άρη. Κι αν απέναντι στη γαλλική ομάδα λες «στην EuroLeague έπαιζες, πρεμιέρα ήταν, εκτός έδρας ματς, οπότε ας... πάει στα κομμάτια», τότε κόντρα στους «κιτρίνους» ο χαρακτηρισμός είναι «επιεικώς απαράδεκτοι».\nβ) θα αποτελέσει την ψυχολογική τόνωση που είχε ΑΝΑΓΚΗ ο Παναθηναϊκός. Έψαχνε ένα τέτοιο αποτέλεσμα. Αφενός για να κερδίσει χρόνο και ηρεμία και αφετέρου για να μην «βουτήξει» από τόσο νωρίς στην εσωστρέφεια, πολλώ δε μάλλον από τη στιγμή που ακολουθεί η «διαβολοβδομάδα» στην Ισπανία (με Μπασκόνια και Ρεάλ) και δεν μεσολαβεί κάποιο ματς στην Basket League (σ.σ. έχει ρεπό) ώστε να διασκέδαζε τις εντυπώσεις.\nγ) θα μπορέσει να... ξεαγχωθεί και ο Πρίφτης και να δουλέψει χωρίς να έχει πάνω από το κεφάλι του την πίεση του αποτελέσματος σε παιχνίδια απέναντι σε πιο ποιοτικές ομάδες και μάλιστα εκτός έδρας. Αν ήταν στο ΟΑΚΑ τα ματς θα ήταν διαφορετικά. Όχι ότι δεν στοχεύει ο Παναθηναϊκός στις νίκες όπου και αν παίζει. Φυσικά και στοχεύει. Οποιαδήποτε ομάδα και αν έχει απέναντί του. Όμως τώρα θα μπορεί να τις αντιμετωπίσει χωρίς να υπάρχει τόσο μεγάλο βάρος το οποίο ενδεχομένως να αποτυπωνόταν και στο παρκέ.\nδ) θα «ξυπνήσει» ακόμα περισσότερο τον κόσμο. Εδώ που τα λέμε φάνηκε ξεκάθαρα ΠΟΣΟ ΠΟΛΥ έλειψε από τον Παναθηναϊκό (και ΕΙΔΙΚΑ από τον Παναθηναϊκό) ο κόσμος από το ΟΑΚΑ. Μιλάμε για άλλη δυναμική της ομάδας. Γιατί καλώς ή κακώς, στο ΟΑΚΑ παίζει ΚΑΙ ο κόσμος μπάσκετ. Θυμάστε πόσα και πόσα ανάλογα ματς χάθηκαν πέρυσι επειδή το γήπεδο ήταν άδειο και «παγωμένο;» Και είμαι κάτι παραπάνω από βέβαιος ότι αν δεν υπήρχε κόσμος σε αυτό το ματς, ο Παναθηναϊκός ΔΕΝ θα επέστρεφε ποτέ στο παιχνίδι της διεκδίκησης της νίκης. Όμως αυτό το «μπουστάρισμα» που πήρε από τους 7.000 και πλέον φίλους του ισοδυναμεί με τις άμυνες του Ουάιτ, τα καλάθια του Νέντοβιτς, την αποφασιστικότητα του Παπαπέτρου, την ηρεμία που έβγαλε ο Μέικον, τα καρφώματα του Φλόιντ, την πίστη ότι «τίποτα δεν έχει τελειώσει».\nΚαι μιας και μιλάμε για τους παίκτες. Με αυτή τη νίκη και με αυτήν την εμφάνιση, η οποία σημειωτέον ήταν άκρως ανταγωνιστική από τον Παναθηναϊκό και θα είχα την ΙΔΙΑ άποψη ακόμη και αν το αποτέλεσμα ήταν διαφορετικό, θα μπορέσουν και κάποιοι παίκτες να «πατήσουν» καλύτερα στα επόμενα παιχνίδια.\nα) Πρώτος και καλύτερος ο Νεμάνια Νέντοβιτς. Πέτυχε τους 18 από τους 20 πόντους στα τελευταία 15 λεπτά. Θύμισε τον παλιό, καλό, Νέντοβιτς. ΑΥΤΟΝ που έχει ανάγκη ο Παναθηναϊκός προκειμένου να είναι ανταγωνιστικός στα παιχνίδια της EuroLeague και ΑΥΤΟΝ που έχει ανάγκη πρώτος απ' όλους ο ίδιος ο Νέντοβιτς.\nΠραγματικά, περίμενε ΠΩΣ και ΠΩΣ αυτήν την εμφάνιση. Φάνηκε από τις αντιδράσεις του. Το πώς πανηγύρισε με τον κόσμο μετά το τέλος. Ξέσπασε! Και μας υπενθύμισε το ΠΟΣΟ ΠΟΛΥ έλειψαν οι φίλοι του Παναθηναϊκού από τις κερκίδες και το ΠΟΣΟ ΠΟΛΥ περίμενε να τους δει στο ΟΑΚΑ. Ο «Νέντο» σημείωσε 20 πόντους, οι περισσότεροι εκ των οποίων ήταν, εκτός από την ποιότητά του, από την ενέργεια που έλαβε από την εξέδρα. Είδατε πώς έκανε μετά το τέλος; Πώς πήγε να πανηγυρίσει μπροστά τους; Αυτά είναι που θα κρατήσουν ολοζώντανο το ενδιαφέρον τους...\nβ) Οκάρο Ουάιτ. «Αθόρυβος εργάτης» ο Αμερικανός. Έβγαλε αμυνάρες όσο ήταν στο παρκέ καθώς «φορτώθηκε» γρήγορα με τρία φάουλ στο πρώτο ημίχρονο, ενώ έκανε αμέσως το 4ο στο δεύτερο ημίχρονο. Πέτυχε το καθοριστικό «γκολ φάουλ» για το 82-79 έχοντας πάρει επιθετικό ριμπάουντ, ενώ δείχνει ότι, τουλάχιστον στο ΟΑΚΑ, αρχίζει να «πατάει» πολύ καλά στο παρκέ. Και μόνο κέρδος θα είναι.\nγ) Κέρδη, ε; Μέικον! Δεν έκανε περιττές ενέργειες, είχε ψηλά το κεφάλι, προσπάθησε πολύ περισσότερα από τα προηγούμενα ματς και -τουλάχιστον μέχρι να αποκτηθεί άλλος παίκτης- γνωρίζει ότι για να παίζει και να έχει λεπτά συμμετοχής θα πρέπει να «υπηρετήσει» τη θέση του point guard. Απέναντι στη Φενέρ, το έκανε. Εντάξει μπορεί να υπέπεσε σε κάποια λάθη (δύο λάθος πάσες σε κρίσιμα σημεία) αλλά έπαιξε με περισσότερη σύνεση, είχε συγκέντρωση και δεν τράβηξε προσπάθειες από τα μαλλιά. Μου άρεσε που και εκείνος πήγε στον κόσμο και έβγαλε τη δική του ενέργεια πανηγυρίζοντας μαζί τους.\nΠαρόλα αυτά εξακολουθούν να υπάρχουν και αστερίσκοι οι οποίοι θα πρέπει να μειώνονται με την πάροδο του χρόνου. Αν δεν μειωθούν ο Παναθηναϊκός θα τους... βρει μπροστά του και σίγουρα δεν θα μπορεί να συμμαζέψει την κατάσταση.\nα) Καλύτερη δημιουργία μεν, αλλά και πάλι χαμηλή. O Πέρι ακόμα κοιτάζει πρώτα το σκοράρισμα και μετά την πάσα. Αν και εδώ που τα λέμε όταν προσπαθεί να πασάρει, το αποτέλεσμα δεν είναι και το καλύτερο δυνατό. Αντίθετα ο Μέικον έκανε βήματα προόδου σε αυτό το κομμάτι. Το θέμα είναι να υπάρξει και συνέχεια.\nβ) 20+ πόντους δέχθηκε ο Παναθηναϊκός σε ΟΛΑ τα δεκάλεπτα. 21 στο πρώτο, 25 στο δεύτερο, 21 στο τρίτο και 20 στο τέταρτο. Αν δεν υπάρξει αμυντική συνέπεια, θα... υπάρξουν προβλήματα. Και αυτό διότι ο Παναθηναϊκός ΔΕΝ είναι ομάδα των 85-90 πόντων σε κάθε ματς. Απέναντι στη Φενέρ, απλά... προέκυψε. Και δεν θα είναι κάθε βράδυ στην EuroLeague το ίδιο.\nγ) Πάλι κάκιστο ποσοστό στα τρίποντα με 21,4%. Απέναντι στη Μονακό είχε ακόμα χειρότερο ποσοστό (20%). Στα δύο ματς της EuroLeague οι «πράσινοι» έχουν 10/48 σουτ έξω από τα 6.75 μέτρα. Καταλαβαίνει και ο πιο αδαής ότι με αυτό το ποσοστό είναι από δύσκολο έως και αδύνατον να κερδίζουν στην κορυφαία ευρωπαϊκή διασυλλογική διοργάνωση. Δεν λέω να σουτάρουν με 42%+ αλλά έστω να σταθεροποιηθούν στο 35% με 37%.\nδ) Ο Παπαγιάννης για ένα ακόμη ματς ανεβοκατέβαινε στο παρκέ, χωρίς να έχει ιδιαίτερα ενεργό ρόλο. ΠΡΕΠΕΙ να πάρει περισσότερες μπάλες στα χέρια του. Και όχι απαραίτητα για να «τελειώσει» φάσεις στο χαμηλό ποστ (αν και όπως είχε πει στο Gazzetta είναι κάτι που «βάζει» στο παιχνίδι του) αλλά να «βλέπει» γήπεδο και να πασάρει την κατάλληλη στιγμή, στον κατάλληλο παίκτη από τη στιγμή που οι αντίπαλες άμυνες «κλείνουν» επάνω του. Πάντως ολοφάνερη η απουσία pick n roll πλέι μέικερ, γιατί στο dive που κάνει στο καλάθι μετά το σκριν, σπανίως παίρνει τη μπάλα.\nΥΓ: Είπαμε. Για το 9-0 του Παναθηναϊκού στα τελευταία 40 δευτερόλεπτα, αν φταίει κάποιος περισσότερο, αυτοί είναι οι παίκτες. Τέτοια φάουλ, τη δεδομένη χρονική στιγμή και μάλιστα αντιαθλητικά, δεν τα κάνουμε ούτε στο πρωτάθλημα Τύπου. Όμως έβαλε και ο Τζόρτζεβιτς το χεράκι του ξεχνώντας τον Ντε Κολό στον πάγκο. Να 'ναι καλά ο άνθρωπος.\nΥΓ2: Ένα σουτ θέλει ο Μαντζούκας. Ένα σουτ προκειμένου να «ξεκλειδώσει» και να πάρει ψυχολογία. Γιατί όσο βρέθηκε στο παρκέ ήταν εξαιρετικός με την μαχητικότητά του στα ριμπάουντ και στο γεγονός ότι κυνηγούσε τα hustle plays. Και μπράβο στον Πρίφτη που τον ρίχνει στα δύσκολα (και όχι οταν κρίνονται τα ματς) και μπράβο και στο παιδί που δουλεύει, φαίνεται και είναι έτοιμος να αντιμετωπίσει τις προκλήσεις.\nΥΓ3: ΑΝ συνεχίσει έτσι ο Φλόιντ, στον Παναθηναϊκό θα έχουν κάθε λόγο να χαμογελούν.\nΥΓ4: Οι δηλώσεις του Πρίφτη μετά το τέλος του αγώνα θα μπορούσαν να ήταν ίδιες ακόμα και αν είχε χάσει ο Παναθηναϊκός. Και αυτό δείχνει το ΠΟΣΟ σοβαρός, ταπεινός και εργατικός είναι, έχοντας στο 100% την επίγνωση της κατάστασης.\nΥΓ5: Μου αρέσει όταν οι παίκτες κρατάνε τις υποσχέσεις τους. Το έκανε ο Ουάιτ μετά το τουρνουά στο Μόναχο όταν είχε πει «θα δουλέψω για να γινω καλύτερος» το έκανε και ο Νέντοβιτς γράφοντας ότι «δώστε μου λίγο χρόνο και θα δείτε τον περσινό Νέντο».


Πώς να αντιμετωπίσετε τη δυσπεψία μετά το εορταστικό τραπέζι - THERMISnews.gr\nHome / ΔΙΑΤΡΟΦΗ / Πώς να αντιμετωπίσετε τη δυσπεψία μετά το εορταστικό τραπέζι\nΠώς να αντιμετωπίσετε τη δυσπεψία μετά το εορταστικό τραπέζι\nΤρίτη, Δεκεμβρίου 28, 2021 ΔΙΑΤΡΟΦΗ\nΟι γιορτές των Χριστουγέννων και της Πρωτοχρονιάς είναι οι διακοπές κατά τις οποίες συμβαίνουν κάποιες αλλαγές στις βασικές μας συνήθειες που αφορούν κυρίως το φαγητό και το ποτό.\nΕίναι αλήθεια ότι κατά τη διάρκεια τους αντηχεί πολύ συχνά στα αυτιά μας μια σιγανή φωνή που μας λέει: «Γεια, είναι όλα ΟΚ, είναι όλα όμορφα, είναι διακοπές! Βάλε μου κι άλλο!» ή «Γιορτάζουμε, μπορώ να έχω ένα ποτήρι ακόμα!» ή «Χριστούγεννα είναι! Και μελομακάρονο και κουραμπιέ, παρακαλώ!».\nΜια σημαντική αιτία της δυσπεψίας είναι όταν τρώτε πολλά και διαφορετικά πιάτα ταυτόχρονα. Βάλτε τα πιάτα στη σειρά. Για παράδειγμα: 1ο πιάτο: σούπα. 2ο: σαλάτα, 3ο: κυρίως πιάτο κ.ο.κ. και με απόσταση 5’ – 10’ μεταξύ τους. Προσέξτε την μεγάλη όρεξη σας που μπορεί να εξελιχθεί σε ακόρεστη κατά την διάρκεια των καλεσμάτων. Κατά κύριο λόγο επειδή προσφέρονται πολλές λιχουδιές και πληθώρα ποτών όλο το βράδυ.\nΌταν είσαστε γύρω από πολλούς ανθρώπους, αποσπάται η προσοχή σας, χαίρεστε και παρασύρεστε από τους συνδαιτυμόνες σας. Αρχίζοντας με ποτά υποδοχής, τρία διαφορετικά πιάτα και 2-3 γλυκά, ποτό ‘’επίλογος’’ και πάει λέγοντας, φθάνετε έτσι στην υπερβολή. Για να τα αποφύγετε όλα αυτά μπορείτε να πάρετε ένα σνακ πριν το γεύμα για να περιορίσετε την όρεξή σας ή ένα ποτήρι νερό πριν και μετά το γεύμα για πιο γρήγορο κορεσμό, ώστε να μην καταλήξετε τελικά σε φούλ βαρύ γεύμα.\nΑναφέρεται συχνά ότι η πέψη ξεκινάει στο στόμα μας – από την δράση της αμυλάσης του σάλιου μας επί των αμυλούχων τροφών. Και συνεχίζεται, με το καλό μάσημα που διασπά επαρκώς τις τροφές και έτσι αυτές καθίστανται πιο κατάλληλες για πέψη. Μασήστε λοιπόν πολύ αργά τη μπουκιά σας – περίπου 15 φορές – εάν είναι δυνατόν.\nΤο αποτέλεσμα θα είναι να χωνέψετε καλύτερα και να το απολαύσετε με πιο ολοκληρωμένη γεύση. Συνεχίστε την προσπάθεια αφήνοντας κάτω τα μαχαιροπήρουνα σας μέχρι την επόμενη μπουκιά. Ετσι θα καταφέρετε να μασάτε πιο αργά και να επιμηκύνετε τον χρόνο του γεύματος με σκοπό να επέλθει νωρίτερα το σήμα του κορεσμού ώστε τελικά να φάτε μικρότερη ποσότητα. Δεν μιλάμε όταν τρώμε γιατί καταπίνουμε αέρα που δυσκολεύει την πέψη.\nΠώς να αντιμετωπίσετε τη δυσπεψία μετά το εορταστικό τραπέζι Reviewed by . on Τρίτη, Δεκεμβρίου 28, 2021 Rating: 5


SZ: Η Ελλάδα βιώνει μια «έκρηξη» τουριστών -Οι Γερμανοί λατρεύουν τον ήλιο, τη ζέστη και το γαλάζιο της θάλασσας\nupdated 6:30 PM EEST, Οκτ 19, 2018\nΜοσκοβισί: Δεν έχει ληφθεί καμία απόφαση για την Ιταλία, η μπάλα είναι στη Ρώμη\n«Ο ένας χρόνος των ρεκόρ διαδέχεται τον άλλο. Το 2016, 24 εκατ. τουρίστες επισκέφθηκαν την Ελλάδα το πρώτο δεκάμηνο, το 2018 ενδέχεται η μικρή χώρα, που συνεχώς ταλαντεύεται προς το γκρεμό, να δεχθεί τον αριθμό ρεκόρ των 30 εκατ. τουριστών.\nΚυρίως οι Γερμανοί προσελκύονται από την Ελλάδα, το 2016 βρίσκονταν στην πρώτη θέση με 3,6 εκατ. επισκέπτες. Τους ενθουσιάζει η ελληνική αρχαιότητα κι αυτό που λείπει στη Γερμανία, ο ήλιος, η ζέστη και το απίστευτο γαλάζιο της θάλασσας. Η Ελλάδα επωφελείται όμως και από την τεταμένη κατάσταση στην Τουρκία, την Αίγυπτο και την Τυνησία, όπως και από το ότι το σενάριο τρόμου, η έξοδος της χώρας από το ευρώ και την ΕΕ, έχει βγει οριστικά εκτός συζήτησης».\nMore in this category: « Να «υιοθετούν» νέους εργαζόμενους θα μπορούν επιχειρήσεις ΠΟΜΙΔΑ: Όχι στους πλειστηριασμούς για οφειλές κάτω των 50.000 »\nΌλα είναι θηριώδη στο δεύτερο μεγαλύτερο τζάκποτ της Αμερικής\nΈφυγε από τη ζωή η «σιδηρά κυρία» της Salvatore Ferragamo


Πώς να προσθέσετε το σύνδεσμο WhatsApp στο βιογραφικό του TikΤok – WhatsApp Link\nΤο TikTok είναι μια δωρεάν εφαρμογή πολυμέσων iOS και Android για τη δημιουργία και κοινή χρήση σύντομων βίντεο. Η εφαρμογή επιτρέπει στους χρήστες να δημιουργούν σύντομα μουσικά βίντεο 3-15 δευτερολέπτων και μεγάλα βίντεο 30-60 δευτερολέπτων.\nΠαρά το γεγονός ότι είναι μια από τις νεότερες πλατφόρμες κοινωνικών μέσων, η εφαρμογή που επιτρέπει στους χρήστες να μοιράζονται βίντεο μιούζικαλ, χορό, lip-sync, κωμωδία, υποκριτική κ.λπ., έχει ήδη φτάσει το 1 δισεκατομμύριο χρήστες σε 150 χώρες.\nΤο TikTok προσφέρει επίσης μια επιλογή Business Account για μάρκες που θέλουν να αποκαλύψουν τη δημιουργική τους πλευρά. Η εφαρμογή αυτοπροσδιορίζεται ως ένας εντελώς καθηλωτικός και μη κριτικός κόσμος στον οποίο κάθε φωνή βρίσκει το κοινό της. Ανεξάρτητα από το πόσο μεγάλη ή μικρή είναι η επιχείρησή σας ή τι κάνετε ή πουλάτε, είναι μια πλατφόρμα όπου μπορείτε να συνδεθείτε με χρήστες νέας γενιάς και να επεκτείνετε το χαρτοφυλάκιο των πελατών σας αυξάνοντας παράλληλα την αναγνώριση της μάρκας σας.\nΧρησιμοποιήστε τον σύνδεσμό μας στο WhatsApp για να προσεγγίσετε περισσότερους χρήστες.\nΑυτό το άρθρο είναι διαθέσιμο και σε άλλες γλώσσες! 🌍\nΌπως σχεδόν όλα τα άλλα δίκτυα κοινωνικών μέσων, οι χρήστες του TikTok έχουν τη δική τους βιολογική ενότητα στο προφίλ τους όπου προσθέτουν ένα περιγραφικό μήνυμα για το τι κάνουν, ποιοι είναι ή συνδέουν με τις άλλες διαδικτυακές τους πλατφόρμες. Εάν χρησιμοποιείτε έναν κλασικό προσωπικό λογαριασμό, το TikTok θα σας επιτρέψει να εισάγετε ένα κείμενο στο βιογραφικό σας και να συνδέσετε τα προφίλ σας Instagram και Youtube.\nΕάν είστε ιδιοκτήτης επιχείρησης και θέλετε να προσθέσετε τον σύνδεσμο WhatsApp στο προφίλ σας στο TikTok, έτσι ώστε οι χρήστες να μπορούν να ξεκινήσουν μια γρήγορη και πραγματική συνομιλία μαζί σας, ακολουθήστε αυτά τα εύκολα βήματα παρακάτω και ολοκληρώστε το!\n1- Μεταβείτε στον επαγγελματικό λογαριασμό\nΓια να μπορείτε να προσθέσετε συνδέσμους εκτός από το Instagram και το Youtube στο βιογραφικό σας TikTok, θα πρέπει να χρησιμοποιήσετε έναν επαγγελματικό λογαριασμό που είναι δωρεάν. Για αυτό, κάντε κλικ στο εικονίδιο 3 κουκκίδων στην επάνω δεξιά γωνία και, στη συνέχεια, Διαχείριση λογαριασμού> Αλλαγή σε επαγγελματικό λογαριασμό>next>Επιλέξτε την κατηγορία της επιχείρησης σας.\n2- Δημιουργήστε το Link του WhatsApp σας\nΕάν θέλετε να συνδέσετε το WhatsApp στο προφίλ σας στο TikTok, θα πρέπει πρώτα να λάβετε έναν σύνδεσμο WhatsApp. Μεταβείτε στο δωρεάν εργαλείο δημιουργίας συνδέσμων WhatsApp, εισαγάγετε τον αριθμό τηλεφώνου σας με τον κωδικό χώρας σας και αντιγράψτε τον δημιουργημένο σύνδεσμο.\n3- Προσθέστε τον σύνδεσμο WhatsApp στο TikTok Bio\nΑφού μεταβείτε στον επαγγελματικό λογαριασμό και δημιουργήσατε τον σύνδεσμο WhatsApp, μπορείτε να προσθέσετε αυτόν τον σύνδεσμο στο προφίλ σας.\nΟ λογαριασμός Business ενεργοποιεί δύο ακόμη περιοχές σύνδεσης στο βιογραφικό σας: e-mail και ιστότοπο. Στην ενότητα ιστότοπου μπορείτε να προσθέσετε οποιονδήποτε σύνδεσμο πιστεύετε ότι θα ήταν πιο χρήσιμος για την επωνυμία σας. Σε αυτήν την περίπτωση, εάν προτιμάτε να δημιουργήσετε μια άμεση επικοινωνία με τους χρήστες σας, θα πρέπει να επιλέξετε τον σύνδεσμο καναλιού WhatsApp.\nΜεταβείτε στην επιλογή Επεξεργασία προφίλ> Ιστότοπος και εδώ επικολλήστε τον σύνδεσμο WhatsApp που δημιουργήσατε προηγουμένως. Όταν αποθηκεύσετε τις αλλαγές σας και μεταβείτε στο προφίλ σας, θα δείτε τον σύνδεσμο WhatsApp που εμφανίζεται στο βιογραφικό σας.\nΠαρακολουθήστε την διαδικασία βήμα προς βήμα 🐱 στο παρακάτω βίντεο!\nΣύνδεσμος WhatsApp με Postcron – Όλα όσα πρέπει να γνωρίζετε🔽


ΣΥΝ ΓΥΝΑΙΞΙ (Α' ΚΥΚΛΟΣ) (E)\nΠοια είναι η διαδρομή προς την επιτυχία μιας γυναίκας σήμερα;\nΠοια είναι τα εμπόδια που εξακολουθούν να φράζουν το δρόμο τους και ποιους τρόπους εφευρίσκουν οι σύγχρονες γυναίκες για να τα ξεπεράσουν;\nΗ σειρά ντοκιμαντέρ «συν γυναιξί» είναι η πρώτη σειρά ντοκιμαντέρ στην ΕΡΤ αφιερωμένη αποκλειστικά σε γυναίκες.\nΜία ιδέα της Νικόλ Αλεξανδροπούλου, η οποία υπογράφει επίσης το σενάριο και τη σκηνοθεσία και στοχεύει να ψηλαφίσει τον καθημερινό φεμινισμό, μέσα από αληθινές ιστορίες γυναικών.\nΜε οικοδεσπότη τον δημοφιλή ηθοποιό Γιώργο Πυρπασόπουλο, η σειρά παρουσιάζει πορτρέτα γυναικών με ταλέντο, που επιχειρούν, ξεχωρίζουν, σπάνε τη γυάλινη οροφή στους κλάδους τους, λαμβάνουν κρίσιμες αποφάσεις σε επείγοντα κοινωνικά ζητήματα.\nΓυναίκες για τις οποίες ο φεμινισμός δεν είναι θεωρία, είναι καθημερινή πράξη.\nΔείτε σήμερα: «Βικτώρια Χίσλοπ»\n«Η μητρότητα είναι το πιο σημαντικό πράγμα στη ζωή μου. Όχι βέβαια το μόνο που με ενδιαφέρει. Δεν θα μπορούσα να είχα γράψει 'Το Νησί' αν δεν ήμουν μητέρα. Δεν μπορώ να φανταστώ τη ζωή μου χωρίς αυτόν τον ρόλο».\nΗ Βικτόρια Χίσλοπ μιλά στο «Συν Γυναιξί» για τη σημασία της μητρότητας, τόσο στη ζωή της, όσο και στα γραπτά της.\nΟ Γιώργος Πυρπασόπουλος επισκέπτεται τη βραβευμένη συγγραφέα στην Κρήτη και συνομιλεί μαζί της για την επαγγελματική της πορεία, την οικογένειά της, την Ελλάδα, τις ηρωΐδες των βιβλίων της, αλλά και για όσα σημαίνει για εκείνη η απόκτηση της ελληνικής ιθαγένειας.\nΠαράλληλα, η Βικτόρια Χίσλοπ εξομολογείται τις βαθιές σκέψεις της στη Νικόλ Αλεξανδροπούλου, η οποία βρίσκεται πίσω από τον φακό.\nΣκηνοθεσία-Σενάριο-Ιδέα: Νικόλ Αλεξανδροπούλου Παρουσίαση: Γιώργος Πυρπασόπουλος\nΕπόμενο > [K8] ΟΙ ΚΑΛΥΤΕΡΕΣ ΑΓΟΡΕΣ ΤΗΣ ΓΗΣ (Β' ΚΥΚΛΟΣ) (E)


Γ. Καραγιάννης : Προχωρούν οι πρόδρομες εργασίες για επέκταση του Μετρό στη Δυτ.Θεσσαλονίκη - Η Δυτική Φωνή\nΓ. Καραγιάννης : Προχωρούν οι πρόδρομες εργασίες για επέκταση του Μετρό στη Δυτ.Θεσσαλονίκη\nΤι αναφέρει ο υφυπουργός Υποδομών για τα έργα της πόλης\nΣε όλα τα μεγάλα έργα της Θεσσαλονίκης αναφέρεται ο υφυπουργός Υποδομών Γιώργος Καραγιάννης σε συνέντευξη του στο Αθηναϊκό – Μακεδονικό Πρακτορείο Ειδήσεων. Στο Μετρό, το Fly Over, τα αντιπλημμυρικά έργα αλλά και τον προαστιακό σιδηρόδρομο για τη δυτική Θεσσαλονίκη.\n«Η πόλη έχει ομονοήσει στην τεχνική λύση που προτείναμε για το σταθμό Βενιζέλου, το ΣτΕ έδωσε το πράσινο φως και στο τέλος του 2023 θα έχουμε και Μετρό και αρχαία. Ως εδώ με τις στείρες αντιδράσεις! Πρέπει ακόμα και οι λίγοι που απέμειναν να διαφωνούν με τη λύση, να σεβαστούν επιτέλους τις επανειλημμένες απορρίψεις των προσφυγών τους και να αποδεχτούν την πραγματικότητα. Αρκετά ταλαιπωρήθηκε η πόλη από τις οπισθοδρομικές αντιλήψεις που την κρατούσαν πίσω για δεκαετίες», αναφέρει ο κ.Καραγιαννης για τη βασική γραμμή του Μετρο και τον σταθμό Βενιζέλου.\nΠροσθέτει, δε, πως «Αμέσως μετά την κύρια γραμμή, θα δοθεί σε λειτουργία η επέκταση προς Καλαμαριά, ενώ παράλληλα προχωρούν οι πρόδρομες εργασίες για την επέκταση στα δυτικά και οι μελέτες προς το αεροδρόμιο».\nΕπισης, στέκεται ο υφυπουργός στη νέα Περιφερειακή, το γνωστό Flyover, «το οποίο σχεδιάσαμε και υλοποιούμε μέσω ΣΔΙΤ, με προϋπολογισμό 370 εκατομμυρίων € , στο τέλος του έτους θα έχουμε προσωρινό ανάδοχο για το έργο».\n«Όπως αντιλαμβάνεστε, τα έργα αυτά θα βελτιώσουν θεαματικά την καθημερινότητα των πολιτών, αλλά θα αναβαθμίσουν και συνολικά την πόλη», υπογραμμίζει, μεταξύ άλλων, στη συνέντευξη του.\nΓια τα υπόλοιπα έργα που προγραμματίζονται στην πόλη αναφέρει τα εξής: «Η Θεσσαλονίκη θα γίνει επιτέλους ένας σύγχρονος διεθνής συγκοινωνιακός κόμβος. Όπως ταιριάζει στην θέση της και αξίζει στην ιστορία της. Και βέβαια, όπως δεσμεύθηκαν ο πρωθυπουργός Κυριάκος Μητσοτάκης και ο υπουργός Κώστας Καραμανλής. Με μια σειρά από μεγάλα έργα: Αναβάθμιση του αεροδρομίου, επενδύσεις στο λιμένα, νέος προαστιακός σιδηρόδρομος για τη Δυτική Θεσσαλονίκη, νέα σιδηροδρομική σύνδεση με τον 6ο προβλήτα, νέα οδική σύνδεση του λιμένα με τον ΠΑΘΕ που λίμναζε για χρόνια, νέα αντιπλημμυρικά έργα σε Ωραιόκαστρο και Λαχαναγορά. Όλα τα κρίσιμα και καθοριστικά για το παρόν και το μέλλον της πόλης»\nΓ.Καραγιάννης: «Τρέχει» διαγωνισμός για 17 σχολεία στη Δυτ.Θεσσαλονίκη


ΕΥΡΩΠΗ ΤΩΝ ΕΘΝΩΝ: ΣΤΡΑΤΗ ΜΥΡΙΒΗΛΗ : Ο ΚΟΜΜΟΥΝΙΣΜΟΣ ΚΑΙ ΤΟ ΠΑΙΔΟΜΑΖΩΜΑ\nΣΤΡΑΤΗ ΜΥΡΙΒΗΛΗ : Ο ΚΟΜΜΟΥΝΙΣΜΟΣ ΚΑΙ ΤΟ ΠΑΙΔΟΜΑΖΩΜΑ\nΗ Καλαμάτα πήρε το φετεινό καλοκαίρι την ξεχωριστή τιμή και χαρά να κρατήσει για κάμποσες μέρες κοντά της το γνωστό σ' όλους κορυφαίο λογοτέχνη, εξαίρετο άνθρωπο και διαλεχτό, προ παντός, Έλληνα κ. Στρατή Μυριβήλη, τον άνθρωπο με τη μεγάλη καρδιά. Ο αγνός διανοούμενος και πατριώτης, που θέλησε να γνωρίσει από κοντά το λαό μας και να ζήσει τις σκληρές στιγμές της βασανισμένης ζωής του που οι εχθροί της Πατρίδας τον ανάγκασαν να ζει, πάσκισε, κοντά στ' άλλα, να ζωγραφίσει τους μεγάλους κινδύνους που αντιμετωπίζει σήμερα η Ελληνική φυλή και να δώσει τον τόνο που πρέπει στο σημερινόν Εθνικόν αγώνα. Κρατώντας το μυστικό της πέννας και του λόγου, μίλησε πλούσια και ζωντανά, όπως ξέρει αυτός να γράφει και να μιλά, κι' η φωνή του αντήχησε στις Ελληνικές καρδιές. Η Καλαμάτα δοκίμασε την περηφάνεια να τον χειροκροτήσει σε τέσσερες εξαιρετικές διαλέξεις του που έδωσε από μικρόφωνο. Μια (αυτή που είναι τυπωμένη παρακάτω: "Ο κομμουνισμός και το παιδομάζωμα" , που έδωσε στο λαό της Καλαμάτας από τον εξώστη του ξενοδοχείου "Ακταίον" στην πλατεία Βασιλέως Γεωργίου. Άλλη, με θέμα: "ο άρρωστος πολιτισμός", που, έπειτα από παράκληση του Συμβουλίου της Λαϊκής Βιβλιοθήκης της Καλαμάτας, έδωσε στον Κήπο της Εδέμ. Μια άλλη, για το στρατό, και την τελευταία, πάλι στον Κήπο με θέμα την αξέχαστη Ελληνίδα Δέλτα.\nΤο Συμβούλιο της Βιβλιοθήκης της Καλαμάτας, αναγνωρίζοντας την αξία που θα είχε να μπουν και στο τελευταίο σπίτι οι φωτεινές αυτές διαλέξεις, παρακάλεσε τον κ. Μυριβήλη να δώση το δικαίωμα να τυπωθούν σε βιβλιαράκια οι διαλέξεις του και αυτός ευγενέστατα δέχτηκε πρόθυμα να τις παραχωρήσει αφιλοκερδώς. Γι΄ αυτό, το Συμβούλιο της Βιβλιοθήκης αισθάνεται επιτακτική την υποχρέωση να ευχαριστήσει θερμά και πάλι τον αγνόν αγωνιστή και φλογερό πατριώτη για τη γενναία χειρονομία του.\nΣήμερα δίνουμε στην κυκλοφορία τη διάλεξί του: "o κομμουνισμός και το παιδομάζωμα". Αργότερα ελπίζουμε να τυπωθεί και η άλλη: "ο άρρωστος πολιτισμός".\nΚρίνουμε ανώφελο να πούμε περισσότερα στους αναγνώστες για τον κ. Μυριβήλη, που το πλούσιο έργο του είναι πασίγνωστο. Έχοντας υπ' όψη μας όμως την αξία που έχει η διάλεξη που κυκλοφορούμε, παρακαλούμε θερμά όλους να καταβάλουν κάθε προσπάθεια ώστε να διαβαστεί όσο το δυνατό από περισσότερους και προ παντός από τους νέους. Μ' αυτό τον τρόπο πιστεύουμε πως η προσπάθεια του κ. Μυριβήλη, προσπάθεια να νικήσουμε στο σημερινό μεγάλο αγώνα της Φυλής, να σώσουμε την Ελλάδα, θα αποδώσει τους λαμπρούς καρπούς της.\nΚαλαμάτα: Νοέμβρης 1948\n(Τό Διοικ. Συμβούλιο της Λαϊκής Βιβλιοθήκης της Καλαμάτας)\nΚάθε φορά που μια μεγάλη χαρά, ή μια θλίψη έρχεται να συνταράξη ως τις Εθνικές του ρίζες ένα λαό, τα άτομα που τον αποτελούν αισθάνονται τη βιολογική ανάγκη να συμπλησιαστούν και να συνειδητοποιήσουν όσο περισσότερο μπορούν την ομαδική τους αλληλεγγύη. Το ίδιο γίνεται όταν ένας μεγάλος κίνδυνος σταθεί πάνω από το Εθνικό σύνολο! Τότε κάθε άτομο υπακούει σε μια μυστική, κεντρομόλο δύναμη, που το σπρώχνει να συσπειρωθή γύρω στην κοινή, την παλιά και αγαπημένη εθνική εστία. Το αποτέλεσμα είναι θαυμαστό. Το απομονωμένο άτομο αισθάνεται τότε μέσα του τη δύναμη της ομογένειας του συνόλου, ο καθένας γίνεται η συνισταμένη όλων των συγκλινουσών θελήσεων. Μπορεί τώρα πια να δεχτεί κατάστηθα όλη τη χαρά και όλη τη θλίψη της ομάδας. Μπορεί ο καθένας να αντικρύσει τη φοβέρα του κινδύνου με όλη την τρομερή δύναμη των ενωμένων συνειδήσεων. Και αντίθετα πάλι. Το πλήθος των ατόμων που αποτελούν την ομογενή κοινότητα, αποχτά ξαφνικά το αίσθημα της ασφάλειας, που ενώνει τις αμέτρητες προσωπικότητες σε μίαν ενιαία σύνθεση. Ο άπειρος αριθμός παραμερίζει τα διαχωριστικά γνωρίσματα και τις επί μέρους διαφορές, και αισθάνεται να συμπτύσσεται σε ένα πολυάνθρωπο και χιλιόψυχο εθνικό υπεράτομο. Ένα υπεράτομο που συγκεντρώνει και εκφράζει τις δυνατότητες και τους πόθους ολοκλήρου ενός λαού, ολάκερης μιας φυλής. Τότες όλες οι καρδιές χτυπούν με τον ίδιο ρυθμό. Γίνουνται μια καρδιά. Η καρδιά της φυλής που χτυπά σε εκατομμύρια στήθη. Και ο ήχος είναι καταπληχτικός και όλοι τον αφουγκράζονται με συγκίνηση. Είναι ο ρυθμός που σφυρηλατεί μέσα σ' ένα σπήλαιο τη μοίρα και τη ζωή της ενωμένης φυλής.\nΑυτές τις κρίσιμες και υπέροχες ώρες τις γνωρίσαμε όλοι μας αυτά τα τελευταία χρόνια. Η δική μου η γενεά τις γεύεται και τις ζει από το 1912 ως τα σήμερα. Η νεώτατη γενεά τις χαίρεται από κείνο το κοσμογονικό πρωϊνό της 28 του Οχτώβρη 1940. Οι πρόγονοι μας άκουσαν το χτύπο της πανεθνικής καρδιάς τη μέρα της Σαλαμίνας, τη μέρα του Μαραθώνα, τη μέρα του Μεγαλεξάνδρου, τη μέρα του Βασιλείου του Τσιμισκή, τη μέρα του Ακάθιστου ύμνου, τη μέρα του Κωνσταντίνου του Παλαιολόγου, τη μέρα της Αγίας Λαύρας και του Μεσολογγίου τη μέρα, και της Κρήτης. Και θα ζήσουμε τη μέρα της Κύπρου και της Β. Ηπείρου τη μέρα. Όλες αυτές oι μεγάλες μέρες, και άλλες ακόμα, είναι μέρες που ακούγεται μέσα από τη σκοτεινή σπηλιά του χρόνου ο ρυθμός της πανεθνικής καρδιάς, που σφυροκοπά πάνω στο σκληρό αμόνι της Ιστορίας, τη μοίρα του γένους. Του Γένους του Ελληνικού.\nΚάθε φορά που το Γένος σύσσωμο αιστανθεί αυτό το θαύμα, νοιώθει συγχρόνως πως καμιά υλική δύναμη δεν μπορεί να το καταπονέσει και να το βάλει κάτω. Αυτό το ξέρουν καλά — καλύτερα οπό μας-όλοι οι εχθροί που κατά καιρούς επιχείρησαν να εξαφανίσουν την Ελληνική φυλή που στέκεται πεισματικά ριζωμένη πάνω σε τούτο το βράχο σαν τα δυνατά πουρνάρια επί τριάντα αιώνες. Οι παλιοί καταχτητές το ήξεραν οπό διαίσθηση. Οι σημερινοί το ξέρουν επιστημονικά. Γι΄ αυτό και εφαρμόζουν γιο την υποταγή των λαών ολόκληρο σύστημα μιας ψυχοτεχνικής, σατανικά σοφής, μελετημένης και πειραματισμένης επί τριάντα χρόνια μέσα στα μυστικά εργαστήρια της ψυχολογίας των λαϊκών μαζών. Και γι΄ αυτό οι επιθέσεις τους εκδηλώνουνται με λύσσα και μανία ενάντια σε όλους εκείνους τους παράγοντες που αποτελούν τους συνδετικούς κρίκους γιο την Εθνική μας ενότητα. Τη σημαία, τη θρησκεία, το σχολειό, τα ήθη και έθιμα, τη γλώσσα, τα τραγούδια και τις παραδόσεις της οικογένειας.\nΑναρτήθηκε από ΘΕΟΔΩΡΟΣ στις 3:41:00 π.μ.


11 όμορφες ιδέες για να διακοσμήσετε τον τοίχο που βρίσκεται πίσω και πάνω από το κρεβάτι σας - Greekmagazino\n11 όμορφες ιδέες για να διακοσμήσετε τον τοίχο που βρίσκεται πίσω και πάνω από το κρεβάτι σας\nΕίναι πολλοί αυτοί που αναρωτιούνται και δεν μπορούν να αποφασίσουν πως να διακοσμήσουν τον τοίχο που βρίσκεται πίσω από το κρεβάτι τους. Γι’αυτό είμαστε εμείς εδώ για να σας δώσουμε ιδέες για όλα τα πορτοφόλια.\nΕίτε θέλετε να διαθέσετε λίγα χρήματα είτε έχετε την οικονομική δυνατότητα για να δώσετε πολλά, οι προτάσεις που σας κάνουμε αφορούν όλους εσάς. Καθεμιά από αυτές έχει το δικό της στιλ αλλά όλες είναι απίστευτα εντυπωσιακές και ιδιαίτερες.\nΜιας και περνάτε τουλάχιστον 2668 ώρες τον χρόνο στο κρεβάτι σας (υπολογίσαμε ότι κοιμάστε 8 ώρες την ημέρα) και αρκετές ακόμα κάνοντας άλλα πράγματα στην κρεβατοκάμαρά σας, θέλετε να την βλέπετε όχι μόνο τακτοποιημένη αλλά και όμορφη.\nΔιακοσμήστε μόνο τον μισό τοίχο του υπνοδωματίου με φωτογραφίες και κάδρα σε ασπρόμαυρες αποχρώσεις. Έτσι δεν χρειάζεται να μπείτε στη διαδικασία να ταιριάξετε τα χρώματα των κάδρων με τις κουρτίνες και την υπόλοιπη διακόσμηση του υπνοδωματίου.\nΒάλτε ένα ράφι στον τοίχο και διακοσμήστε τον με μικρά καδράκια. Φροντίστε μόνο να τα στερεώσετε καλά στον τοίχο για να μην κινδυνεύσετε σε περίπτωση σεισμού.\nΑυτά τα ράφια είναι πολύ πιο ασφαλή για τον τοίχο που βρίσκεται πίσω από το κρεβάτι. Σε αυτά μπορείτε να ακουμπήσετε βιβλία, κάδρα, γλαστράκια με λουλούδια και διακοσμητικά χωρίς να φοβάστε ότι μπορεί να σας πέσουν στο κεφάλι. Με τη βοήθεια της λάμπας που είναι στερεωμένη στο ράφι μπορείτε να διαβάζετε χωρίς κανένα πρόβλημα.\nΔεν χρειάζεται το κεφαλάρι του κρεβατιού να είναι πολύ ψηλό. Μπορείτε να ακολουθήσετε αυτή τη λογική βάζοντας πίσω από το κρεβάτι σας ένα κεφαλάρι που γίνεται πάγκος δεξιά και αριστερά του κρεβατιού. Πάνω σε αυτόν μπορείτε να ακουμπάτε ό,τι θέλετε.\nΜια από τις πιο απλές λύσεις είναι να κάνετε μια τεχνοτροπία στον τοίχο σας. Φυσικά, αν δεν είστε γνώστης, καλό θα είναι να φωνάξετε κάποιον ειδικό για να την κάνει για εσάς.\nΈνας χρωματιστός χάρτης της Ελλάδας, της Ευρώπης ή παγκόσμιος είναι η τελευταία λέξη της μόδας. Διακοσμήστε, λοιπόν, με έναν τέτοιο τον τοίχο που βρίσκεται πάνω από το κρεβάτι σας.\nΈνας ασπρόμαυρος χάρτης σε μεγαλύτερες διαστάσεις (που να πιάνει ουσιαστικά όλο τον τοίχο) είναι επίσης πολύ εντυπωσιακός. Αν ψάξετε θα βρείτε τέτοιους χάρτες και σε μορφή ταπετσαρίας ή πιο συγκεκριμένα φωτοταπετσαρίας.\nΜια πολύ απλή και οικονομική ιδέα είναι να βάλετε ένα πάνελ σε κάποιο έντονο χρώμα στην περιοχή πίσω από το κρεβάτι σας. Έτσι θα δώσετε ένταση στον χώρο χωρίς να χρειαστεί να βάψετε τον τοίχο.\nΜια φωτοταπετσαρία με τοπίο που καλύπτει όλο τον τοίχο πίσω από το κρεβάτι είναι ιδανική για όσους θέλουν τη φύση στο δωμάτιό τους. Μια τέτοια φωτοταπετσαρία δεν θα σας κοστίσει πολύ. Αν μάλιστα δεν την κολλήσετε στον τοίχο, την κάνετε κάδρο και απλά την κρεμάσετε, μπορεί το κόστος να είναι πολύ χαμηλότερο.\nΓεμίστε τον τοίχο σας με καδράκια σε διάφορα σχήματα. Πρόκειται για μια αρκετά οικονομική λύση. Διαλέξτε φωτογραφίες και εικόνες που σας εμπνέουν και τολμήστε το.\nΤέλος, μια πολύ ωραία ιδέα για τους λάτρεις της συμμετρίας είναι να βάλετε στον τοίχο σας κάδρα σε ίδιο μέγεθος, με φωτογραφίες ίδιου στιλ. Φροντίστε τα κάδρα σας να έχουν ίσες αποστάσεις μεταξύ τους και να φτάνουν μέχρι και πάνω από τα κομοδίνα. Διακοσμήστε και τα κομοδίνα με το ίδιο φωτιστικό και είστε έτοιμοι.\nPrevΠροηγούμενο άρθροSin Boy: «Δεν με ήθελαν οι γκόμενες επειδή είμαι Αλβανός! Έχω βιώσει πάρα πολύ ρατσισμό»\nΕπόμενο άρθρο«Οι γονείς μου με έδιωξαν από το σπίτι όταν έμαθαν ότι έγινα ηθοποιός»Next\nΠως θα κάνετε βελούδινες τις ξηρές και σκασμένες φτέρνες σας με αυτό το σπιτικό πίλινγκ\nΈπαθες ψύξη από το κλιματιστικό; Τι να κάνεις για να νιώσεις καλύτερα\nMix & match: Κάνε το σωστά ακολουθώντας τους τρεις χρυσούς κανόνες\n4 σίγουροι τρόποι για να απαλλαγείς από τα ενοχλητικά μυγάκια της κουζίνας\nΠώς να διαχειριστείς έναν χωρισμό που δεν ήθελες;\nΜέλος της Επιτροπής Πολιτισμού και Παιδείας ο νέος ρόλος του Αλέξη Γεωργούλη στο Ευρωκοινοβούλιο\nΣυγκατοίκηση: Ποιο είναι το μεγάλο σας λάθος που σκοτώνει τον ∈ρωτα σε χρόνο dt;\nΤο μεγαλύτερο ψέμα που λένε άντρες και γυναίκες στις σχέσεις τους – Εσείς το λέτε;


Adina Apartment Hotel Sydney Surry Hills από 100€. Ξενοδοχεία κατοικιών σε Σίδνεϊ - KAYAK\n359 Crown Street, Σίδνεϊ, NSW 2010, Αυστραλία\nΣχετικά με την τοποθεσία Adina Apartment Hotel Sydney Surry Hills\nΑυτό το κατάλυμα (Adina Apartment Hotel Sydney Surry Hills, Surry Hills, Σίδνεϊ) βρίσκεται πολύ κοντά σε: Δρόμος Crown Street και απέχει 9 λεπτά με τα πόδια από: Oxford Street. Στις σημαντικές παροχές περιλαμβάνονται γρήγορο check-out, δωρεάν εφημερίδες στο λόμπι και υπηρεσίες στεγνοκαθαριστηρίου/πλυντηρίων. Στους χώρους μας θα βρείτε στάθμευση χωρίς παρκαδόρο (με χρέωση).\nΦωτογραφίες από το Adina Apartment Hotel Sydney Surry Hills\nΔιαθέσιμα δωμάτια στο Adina Apartment Hotel Sydney Surry Hills\nΠαροχές στο Adina Apartment Hotel Sydney Surry Hills\nΚριτικές για το Adina Apartment Hotel Sydney Surry Hills\nDavid, 17 Φεβ 2019\nΜειονεκτήματα:Gym could use an update.\nDarling Harbour1.6 χλμ\nRoyal Botanic Gardens2.3 χλμ\nAdina Apartment Hotel Sydney Surry Hills: Συχνές ερωτήσεις\nΠού βρίσκεται το Adina Apartment Hotel Sydney Surry Hills;\nΤο Adina Apartment Hotel Sydney Surry Hills βρίσκεται στη διεύθυνση 359 Crown Street, περιοχή Surry Hills, 0,9 χλμ. από το κέντρο της πόλης Σίδνεϊ. Το κοντινότερο αξιοθέατο στο Adina Apartment Hotel Sydney Surry Hills είναι: Hyde Park.\nΠότε είναι το check-in και το check-out στο Adina Apartment Hotel Sydney Surry Hills;\nΣτο Adina Apartment Hotel Sydney Surry Hills, το check-in γίνεται στις 14:00 και το check-out στις 11:00.\nΠροσφέρει το Adina Apartment Hotel Sydney Surry Hills δωρεάν Wi-Fi;\nΌχι, το Adina Apartment Hotel Sydney Surry Hills δεν προσφέρει δωρεάν Wi-Fi.\nΠροσφέρει το Adina Apartment Hotel Sydney Surry Hills δωρεάν πάρκινγκ;\nΌχι, το Adina Apartment Hotel Sydney Surry Hills δεν προσφέρει δωρεάν πάρκινγκ.\nΠροσφέρει το Adina Apartment Hotel Sydney Surry Hills δωρεάν μεταφορά αεροδρομίου;\nΌχι, το Adina Apartment Hotel Sydney Surry Hills δεν προσφέρει δωρεάν μεταφορά αεροδρομίου.\nΠόσο απέχει το Adina Apartment Hotel Sydney Surry Hills από το αεροδρόμιο;\nΤο Adina Apartment Hotel Sydney Surry Hills απέχει 7,1 χλμ. από το Σίδνεϊ Kingsford Smith. Το Adina Apartment Hotel Sydney Surry Hills απέχει 133,9 χλμ. από το Newcastle Williamtown.\nΜπορώ να φέρω το κατοικίδιό μου στο Adina Apartment Hotel Sydney Surry Hills;\nΌχι, δεν επιτρέπονται κατοικίδια στο Adina Apartment Hotel Sydney Surry Hills.\nΈχει πισίνα το Adina Apartment Hotel Sydney Surry Hills;\nΝαι, το Adina Apartment Hotel Sydney Surry Hills έχει πισίνα.\n2 Bed Sydney Executive Apt Close to City0,08 χλμ+313€\nExplore Surry Hills From A Chic Inner City Terrace8.5 Εξαιρετικό (2 κριτικές)0,09 χλμ+179€\nEnjoy Leafy Urban Outlooks in Modern Lifestyle Retreat6 Καλό (3 κριτικές)0,13 χλμ+233€\nLuxe Surry Hills // 4 Bedrooms // Perfect Location0,17 χλμΚουζίνα, ταράτσα/βεράντα, Μπαλκόνι+355€\n32% φθηνότεροUnbeatably located Art Deco Surry Hills studio5.8 Ικανοποιητικό (6 κριτικές)0,21 χλμΚουζίνα, Πλυντήριο ρούχων, κλινοσκεπάσματα+69€\n25% φθηνότεροParisian Style Studio Apt With Separate Kitchen0,21 χλμΚουζίνα, Καφετιέρα, Πλυντήριο ρούχων+75€\n16% φθηνότεροCity Crown Motel3.5 Μέτριο (2 κριτικές)0,24 χλμWi-Fi, Καφετέρια, Καλωδιακή ή δορυφορική τηλεόραση+84€\n2% φθηνότεροSurry Hills Loft Apartment0,22 χλμ+99€\nΑναζητήστε εκπτώσεις για το Adina Apartment Hotel Sydney Surry Hills στο Σίδνεϊ με την KAYAK. Αναζητήστε τη φθηνότερη προσφορά ξενοδοχείου για το Adina Apartment Hotel Sydney Surry Hills στο Σίδνεϊ. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Adina Apartment Hotel Sydney Surry Hills με την προσφορά που σας ταιριάζει καλύτερα. από 100€/βράδυ (οι πιο πρόσφατες τιμές για το ξενοδοχείο).


Πρόγραμμα Σπουδών – Πρόσημο\nΠρόσημο > Πρόγραμμα Σπουδών\nΤΟ (+) ΣΤΗΝ ΕΚΠΑΙΔΕΥΣΗ\n*ΔΙΑΓΩΝΙΣΜΑ (2 ΩΡΕΣ)\nΤο μάθημα των Αρχαίων είναι απαραίτητο για όλους τους μαθητές που σκοπεύουν να ακολουθήσουν την Ομάδα Μαθημάτων Προσανατολισμού Ανθρωπιστικών Σπουδών στην Β΄ Λυκείου.\nΑπό την αρχή του σχολικού έτους ξεκινάει η προετοιμασία της ύλης για την Γ΄ Λυκείου σε όλα τα μαθήματα, παράλληλα με την ύλη της Β΄ Λυκείου.\nΤα μαθήματα της Άλγεβρας, της Χημείας, της Βιολογίας και της Φυσικής Γενικής Παιδείας είναι απαραίτητα για όλους τους μαθητές που σκοπεύουν να ακολουθήσουν τα Επιστημονικά Πεδία Εξειδίκευσης Τεχνολογικές και Θετικές Σπουδές (2ο), Σπουδές Υγείας και Ζωής (3ο) και Σπουδές Οικονομίας και Πληροφορικής (4ο).\nΤα μαθήματα της Ιστορίας και των Λατινικών είναι απαραίτητα για όλους τους μαθητές που σκοπεύουν να ακολουθήσουν την Ομάδα Μαθημάτων Προσανατολισμού Ανθρωπιστικών Σπουδών στην Γ΄ Λυκείου, αφού ξεκινάνε να διδάσκονται ύλη της Γ΄ Λυκείου, από την αρχή της χρονιάς.\n*ΔΙΑΓΩΝΙΣΜΑ (3 ΩΡΕΣ)\nΓια όσους μαθητές ενδιαφέρονται για σχολές Αρχιτεκτονικής και Γραφιστικής, λειτουργεί τμήμα Ελεύθερου και Γραμμικού Σχεδίου σε συνεργασία με έμπειρο καθηγητή – Αρχιτέκτονα.\nΚατά τη διάρκεια των θερινών μαθημάτων προβλέπεται ειδική προετοιμασία για όσους υποψηφίους δεν έχουν παρακολουθήσει τα μαθήματα προετοιμασίας ύλης της Γ΄ Λυκείου κατά τη διάρκεια της Β΄ Λυκείου.\nΕΠΑΛ - Β' Λυκείου\nΕΠΑΛ - Γ' Λυκείου\n(*) Οι ώρες διδασκαλίας προσαρμόζονται ανάλογα με τον αριθμό των μαθητών του τμήματος και τα μαθήματα ειδικότητας.\nΤα μαθήματα ξεκινούν αρχές Σεπτεμβρίου.\nΛειτουργούν ειδικά τμήματα Μαθηματικών, Έκθεσης, Αρχαίων Ελληνικών και Φυσικών Επιστημών με βασικό στόχο την καλλιέργεια της σκέψης, τη δημιουργία των απαραίτητων βάσεων για τις επόμενες τάξεις αλλά και την υποστήριξη για το σχολείο.


Η Jessica Alba μας δίνει 4 fitness συμβουλές που πρέπει να υιοθετήσουμε! – Larisaevents.gr\n13 Σεπτεμβρίου 2016 01:12 13 Σεπτεμβρίου 2016 Off 689\nΕίναι από τις διάσημες που θα θέλαμε συνεχώς να μας καθοδηγούν με τις fitness συμβουλές. Θα μπορούσε να χαρακτηριστεί ως fitness γκουρού, ήρεμη δύναμη και φυσικά ένα υγιές πρότυπο που αξίζει να εμπιστευτούμε. Η Jessica Alba αγαπάει το σώμα της και μέσα από τη σωστή διατροφή και γυμναστική προσπαθεί να νιώσει καλύτερα ψυχικά… σύμφωνα με όσα είπε.\nΚαι η πιο σημαντική συμβουλή… Αγάπησε το σώμα σου!\nΗ νέα τάση στα μαλλιά που αξίζει να δοκιμάσεις!


Προχωράει η αναβάθμιση του γηπέδου της Δαμάστας | mpalakritis.gr\nΠροχωράει η αναβάθμιση του γηπέδου της Δαμάστας\nΗ Δαμάστα θα συμμετέχει από τη νέα σεζόν, στο πρωτάθλημα της Γ Εθνικής, για πρώτη φορά στην ιστορία της, και οι άνθρωποι του σωματείου συνεχίζουν να αναβαθμίζουν το γήπεδο.\n“Από την πρώτη στιγμή που ο Αντώνης Παπαδάκης ανέλαβε τις τύχες του ΑΟ Δαμάστας, έθεσε ως στόχο όχι μόνο την αγωνιστική πορεία της ομάδας αλλά την πλήρη αναβάθμιση των γηπεδικών εγκαταστάσεων του σωματείου.\nΤα έργα που έχουν γίνει τα τελευταία χρόνια (επιμήκυνση αγωνιστικού χώρου, νέα σύγχρονα αποδυτήρια, γραφεία, αίθουσα Τύπου κ.α.) έχουν αλλάξει επίπεδο το γήπεδο της Δαμάστας αλλά έπονται και άλλες κινήσεις που θα δώσουν μια νέα και εντυπωσιακή μορφή στο σπίτι του σωματείου.\nΉδη κατέφτασαν οι προβολείς και οι πυλώνες και σήμερα το πρωί ξεκίνησε από ειδικό συνεργείο η τοποθέτησή τους για την φωταγώγηση του γηπέδου, για βραδινές προπονήσεις και αγώνες όπως και για κάθε ανάγκη της Δαμάστας.\nΟι νέοι προβολείς είναι τελευταίας τεχνολογίας και ιδιαίτερης μορφής, με την Δαμάστα να πρωτοπορεί και στον φωτισμό και την λειτουργικότητά του!\nΜάλιστα, στην πρώτη της ομάδας άπαντες εντυπωσιάστηκαν με τους προβολείς οι οποίοι βρίσκονταν σε αίθουσα του γηπέδου αναμένοντας την τοποθέτησή τους, καθώς ήδη είχαν ολοκληρωθεί και οι τσιμεντένιες βάσεις για το στήσιμο των πυλώνων.\nΗ διοίκηση του σωματείου προγραμματίζει μια μεγάλη γιορτή όπου μεταξύ άλλων θα γίνουν και τα εγκαίνια του φωτισμού του γηπέδου.\nΟ φωτισμός του γηπέδου ήταν ένα πάγιο αίτημα του ΑΟ Δαμάστας και ολοκληρώνεται με τις ενέργειες της Περιφέρειας Κρήτης και ασφαλώς με την οικονομική υποστήριξη του ηγέτη του σωματείου κ. Αντώνη Παπαδάκη.\nΆλλωστε ο κ. Παπαδάκης επενδύει στο κομμάτι των γηπεδικών εγκαταστάσεων όχι απλά για να γίνονται έργα αλλά κάθε έργο να είναι εκσυγχρονιστικό και ποιοτικό, προσέχοντας κάθε λεπτομέρεια.\nΑσφαλώς και ο ΑΟ Δαμάστας ευχαριστεί την Περιφέρεια Κρήτης, τον δήμο Μαλεβιζίου και όλους όσους συνέβαλαν στον φωτισμό του γηπέδου με την τοποθέτηση των υπερσύγχρονων προβολέων.\nΆλλο ένα σπουδαίο έργο όμως που βρίσκεται στα σκαριά είναι η νέα κερκίδα που θα τοποθετηθεί και θα αυξήσει την χωρητικότητα του γηπέδου στις 500 θέσεις. Η κερκίδα αναμένεται να είναι έτοιμη μέχρι τον Οκτώβριο και θα δημιουργηθεί δίπλα στον χώρο που υπάρχει δίπλα στην ήδη υπάρχουσα…”


HFL: Διάφανο λικέρ φράουλας\nPosted by Αρχοντία at 5/17/2007 10:16:00 PM\nωραίο λικέρ Αρχοντία και εύκολο, σιγά μη μου ξεφύγει!\na propos, καλώς ώρισες :)\nWellcome Αρχοντία! Όντως ευαίσθητες οι φράουλες. Το χαρακτηριστικό τους, επειδη έφτιαξα κι εγώ πρόσφατα λικέρ, είναι ότι "ξεβάφουν" όταν έχουν δώσει όλο το χρώμα. Ασπρίζουν. Θα το δοκιμάσω πάντως και με αυτόν τον τρόπο, γιατί παρόλο που το έκανα με οινόπνευμα, δε μου άρεσε και πολύ το αποτέλεσμα σε γεύση με τη δική μου συνταγή...\n5/17/07, 11:19 PM\nΘα το κάνω.Το φαντάζομαι παγωμένο!!\n5/17/07, 11:49 PM\nΟχι μόνο ξεβάφουν αλλά και καφετίζουν, χάλια γίνονται.\nΕμένα μου αρέσει η εκδοχή με το κονιάκ, ή μισό οινόπνευμα μισό κονιάκ.\n5/18/07, 8:46 AM\nΑλκοόλ εμεις δεν πίνουμε... αλλά το σιροπάκι έτσι που το διαβάζω παγωμένο κάτι μου "κάνει".\nΠω-πω.... Μήπως να κάναμε καμμιά εκδοχή φραουλόχυμου;\n5/18/07, 9:47 AM\nΝα πω την αλήθεια εδω , δεν ξερω για Ελλάδα , αλλα μου φαινετε πολυέξοδη η παρασκευή λικέρ.\nΕπειδή και εμεις δεν τα πίνουμε σκεφτηκα να κάνω για την χαρά μου αλλα ακριβουτσικο παιχνιδάκι, ασε που χάσαμε και τον ηλιο:)\nΑρχοντία να καταχραστώ λιγο απο τον χώρο σου να γραψω ενα "ποτο" με φράουλες? Με αφήνεις ? Ναι εε?:)\nΑυτο το "ποτο" θυμίζει οπτικα σαγκριά και φρουιτ παντς αλλα γινετε με μπυρα.\nΤο δοκίμασα (σε φιλους) και παρόλο που δεν ειμαι φιλος της μπυρας ηταν αρκετά καλο .\nΘυμιζει αν εχετε πιει τις Βελγικες μπυρες με φρουτα.\n100-150 γρμ φράουλες ή και βατόμουρα μαζι\n3 μπουκαλια μπυρας παλιας 330μλ\nΒγαινουν περιπου 6-7 ποτήρια αναλογα σε τι ποτηρι θα σερβιριστει.\nΒραζουμε την ζάχαρη με 50 μλ νερο μεχρι να διαλυθει η ζάχαρη οχι παραπάνω. Κοβουμε τα φρουτα σε κομματακια και τους ριχουμε αφου κρυώσει το σιρόπι που φτιάξαμε.\nPenelope αυτό το σιρόπι μπορεί να χρησιμοποιηθεί για σπιτικό ζελέ. Χτες ρώταγα αναλογίες ζελατίνης τη Λανπρινή και το έκανα: Μέτρησα 500ml σιροπιού. Μέτρησα και 500ml νερό. Απ'αυτό το νερό έβαλα μισό φλυτζάνι και έριξα 2 φακελάκια ζελατίνη να φουσκώσει. Το υπόλοιπο το έβρασα, και μετά του έριξα τη μουλιασμένη ζελατίνη. Μόλις αυτή έλιωσε, έριξα το φραουλόζουμο. Αφησα να κρυώσει, και μετά στο φηγείο να πήξει. Μέχρι το απόγευμα είχε πήξει ωστε να το ξεφορμάρω. Στο σερβίρισμα για διακόσμηση ,έριξα λίγο σιρόπι από το γλυκό του κουταλιού φράουλα, και έκανα σχέδια στο πιάτο.\nΔεν έχω δοκιμάσει να το βράσω να δώ μήπως γίνει καλό για παγωτά.\n5/18/07, 2:31 PM\nΚαλώστην και από μένα! Και ευχαριστώ ιδιαιτέρως για την συνταγή!\n5/18/07, 3:04 PM\nμία κρίσιμη και χρήσιμη ερώτηση\nαπό που αγοράζουμε καθαρό οινόπνευμα για λικέρ?\nΛαμπρινή, ενδιαφέρον το ποτό σου με μπύρα, δεν το είχα ξανακούσει. Θα φτιάξω μια μικρή ποσότητα για δοκιμή, αλλά μελισσόχορτο δεν σου εγκιώμαι ότι θα βάλω..\nΚατερίνα εγώ το αγοράζω από ποτοποιία και μάλιστα από Πάτρα από γνωστό μου, εδώ δεν έχω ιδέα που μπορώ να βρω.\nΚαλησπέρα και ευχαριστώ και πάλι για το καλωσόρισμα!\nΕγώ το οινόπνευμα το αγοράζω από το φαρμακείο. Αλλη λύση είναι η βότκα ή το λευκό ρούμι.\n5/18/07, 7:00 PM\nΣήμερα βάλαμε μπρος και το λικέρ φράουλα για να ολοκληρώσω τη συλλογή (λικέρ καφέ, πορτοκάλι, λεμόνι, αμαρέττο). Το επόμενο όταν βγούνε τα βύσσινα. Ευχαριστούμε για τη συνταγή!\n5/19/07, 2:05 PM\nΚαλώς την Αρχοντία! Καλά μαγειρέματα και καλά γραψίματα!\n5/19/07, 4:08 PM\nΛαμπρινή, τα ίδια λέει και ο άνδρας μου, ότι κοστίζει πολύ περισσότερο έτσι, αλλά έχει πλάκα να φτιάχνεις το δικό σου ποτό και να το ... χαρίζεις! Τώρα είδα την συνταγή σου και είμαι σίγουρη ότι θα αρέσει πολύ στην πεθερά μου και στους γερμανούς γείτονές τους.\nΓιατί δεν την βάζεις σε κανονικό ποστ, ώστε να μην "κρύβεται" εδώ και πάει ίσως χαμένη;\n5/19/07, 4:39 PM\nαρχοντία και ονειρομαγειρέματα\n5/19/07, 11:51 PM\nΤο δοκίμασα λίγο πριν το αφήσω να ωριμάσει, τέ-λει-ο!!! Θα φτιάξω κι άλλο σίγουρα!\n5/21/07, 9:12 PM\nΞεκίνησα κι εγώ να το φτιάχνω (σε πολύ μικρή ποσότητα βέβαια, ίσα για την εμπειρία). Θέλω να προσθέσω το εξής:\nΣτο πρώτο στάδιο της παρασκευής, δεν είναι και τόσο απαραίτητο να μετρήσουμε ζάχαρη. Όση ζάχαρη βάζουμε, τόσο υγρό βγαίνει από τις φράουλες, τόσο περισσότερο σιρόπι γίνεται (σε ποσότητα, η γλυκύτητα δεν επηρεάζεται καθόλου). Αν θυμάστε από το σχολείο ήταν το κλασικό παράδειγμα για να καταλάβουμε την ώσμωση (τι θυμήθηκα τώρα!). Κάποια στιγμή αυτό πιάνει τα όριά του, όπως λέει και η Αρχοντία, δεν βγαίνει άλλο ζουμί, οπότε προχωράμε στην επόμενη φάση.\nΕννοείται ότι για να ισχύσουν τα παραπάνω τη ζάχαρη την προσθέτουμε σταδιακά.\n6/5/07, 10:11 PM\nυπάρχει περίπτωση η ζάχαρη να μην διαλυθεί στο σιρόπι; αν ναι πως το διαλύω;


ROMIANEWS: Οι εορτές του Σουλίου με την παρουσία του Προέδρου της Δημοκρατίας την Κυριακή 28 Μαΐου!\nΟι εορτές του Σουλίου με την παρουσία του Προέδρου της Δημοκρατίας την Κυριακή 28 Μαΐου!\nΗ επέτειος του Σουλίου θα εορταστεί φέτος την Κυριακή 27 Μαΐου με την παρουσία του Προέδρου της Ελληνικής Δημοκρατίας Προκόπη Παυλόπουλου. Ο εορτασμός αυτός ας γίνει σημείο εκκίνησης συντήρησης, αναπαλαίωσης και ανάδειξης του ιστορικού χώρου. Σύμφωνα με το πρόγραμμα, που ανακοίνωσε ο δήμος Παραμυθιάς:\nΘα προηγηθούν την Παρασκευή 26 Μαΐου 2017 στην Παραμυθιά: Ποδηλατικός αγώνας από μαθητές του Δήμου Σουλίου (19.30 μ.μ.) και παρουσίαση βιβλίου με τίτλο "Μαύρο Φυλαχτό" του συγγραφέα Ευάγγελου Μπέκα (20.30 στην αίθουσα πολλαπλών χρήσεων στο "Καρκαμίσι"). Το Σάββατο 27 Μαΐου δημοτικοί χοροί από χορευτικά συγκροτήματα συλλόγων του Δήμου, αλλά και από διάφορες περιοχές της Ελλάδος (20.00 μ.μ.)


Super League - «Nα μην μας περάσει ο ΠΑΟΚ» :: Athletic Radio 104,2\nAthletic Radio 104,2 > Super League > «Nα μην μας περάσει ο ΠΑΟΚ»\n«Nα μην μας περάσει ο ΠΑΟΚ»\nΔυσκολίες περιμένει ο Σεμπάστιαν Σέτι να αντιμετωπίσει σήμερα ο Αστέρας Τρίπολης στην έδρα του Άρη.\nΔημοσίευση: 14 Απρ 2013, 18:27 Eπιμέλεια: Athletic Radio\nΤη δεύτερη θέση στην κανονική διάρκεια του πρωταθλήματος θέλει να πάρει ο Αστέρας Τρίπολης, σύμφωνα με όσα δήλωσε ο Σεμπάστιαν Σέτι στην κάμερα της Nova.\nΑναλυτικά όσα δήλωσε ο Πολωνός αμυντικός των Αρκάδων στη Nova\n«Και οι δύο ομάδες παίζουν για δύο πολύ σπουδαίους λόγους. Ο Άρης θα παίξει με πολύ δύναμη και νευρικότητα αφού παίζει μια ολόκληρη κατηγορία. Εμείς θέλουμε να ξαναβρεθούμε στη δεύτερη θέση και να μην αφήσουμε τον ΠΑΟΚ να μας περάσει. Θέλουμε υπομονή και ψυχραιμία για να πάρουμε το παιχνίδι.\nΕίναι πολύ σημαντικοί παίκτες αυτοί που απουσιάζουν και σε αυτούς οφείλεται το γεγονός πως η ομάδα βρίσκεται ψηλά στη βαθμολογία. Αυτοί που θα τους αντικαταστήσουν είναι έτοιμοι και δεν πρέπει να μειωθεί το επίπεδο απόδοσης του Αστέρα από τις απώλειες των παικτών.\nΕίναι πλεονέκτημα για μας η απουσία του Αγκάνθο αλλά έχει γρήγορους νεαρούς παίκτες στην επίθεση οι οποίοι θα προσπαθήσουν να εκμεταλλευτούν οποιαδήποτε ευνοϊκή κατάσταση για τον Άρη και αυτό πρέπει να το προσέξουμε.\nΑυτά τα παιχνίδια τα καθορίζει η συγκέντρωση για αυτό πρέπει να είμαστε πάρα πολύ συγκεντρωμένοι».


"ΣΥΝθεση ΣΥΝαλλαγής βλέπουμε, | | Efimeris\nΤετάρτη 28/10 ,\n“ΣΥΝθεση ΣΥΝαλλαγής βλέπουμε,\nόχι σύνθεση απόψεων"\nΑν και ήταν ο πρώτος που υπέστη απώλεια από την …υλοποίηση των εξαγγελιών Γερολιόλιου περί σύνθεσης (ανεξαρτητοποίηση-προσχώρηση Διονύση Φόλιου), επιμένει στην δημιουργική αντιπολίτευση: στηρίζουμε όλα τα θετικά.\nΕπισημαίνει κάθε φορά το “χωρίς ανταλλάγματα” και κάνει λόγο για διοίκηση που δεν επιδιώκει σύνθεση απόψεων, αλλά σύνθεση συναλλαγής.\nΑν και έχει εντοπίσει δείγματα κακής γραφής στο πρώτο οκτάμηνο της διοίκησης Γερολιόλιου, ελπίζει ότι η συνέχεια θα είναι καλύτερη. Και δεν θα εξαντληθεί μια τετραετία με παχιά λόγια Δημοκρατίας, αλλά χωρίς το -ελάχιστο- δικαίωμα της δευτερολογίας…\nΜέχρι στιγμής πάντως, όλα δείχνουν ότι πρόκειται για την συνέχεια της διοίκησης και των επιλογών της διοίκησης Δημόπουλου. Και των “πολιτικών” ηθών που θέλουν όσους δεν εκλέχτηκαν να βολεύονται σε έμμισθες θέσεις. Ή τις απ’ ευθείας αναθέσεις να συνεχίζουν με τα ίδια κριτήρια.\nΑνησυχεί για την πανδημία ως ευκαιρία να “περνούν” θέματα που δύσκολα θα εγκρινόταν σε κανονικές συνθήκες και δηλώνει κατηγορηματικά και αμετακίνητα ότι είναι κατά της εμπλοκής ιδιωτών επιχειρηματιών στην άρδευση. Το ίδιο αμετακίνητος είναι και στο θέμα του κλειστού γυμναστηρίου στο ΔΕ Ανατολικού Ολύμπου.\nΣυμφωνεί ότι η περιοχή της Βροντούς χρειάζεται ΤΩΡΑ μια λύση για τις “με το παραμικρό πλημμύρες” και γιατί είμαστε στα 2020 και η λύση αυτή άργησε 50 χρόνια τουλάχιστον.\nΓενικώς, δύσκολα εντοπίζεις στον Κιάφα κάπου και κάτι που να μην “έχει δίκιο”. Το θέμα βέβαια είναι αν το βρίσκει και ποιος δεν του το δίνει.\nφωτογραφίες Παναγή Τσαμθέμ